Паркинсонизм қандай касаллик? - Zamin.uz\nСавол: Паркинсонизм қандай касаллик? Нима учун у “Паркинсон касаллиги” деб аталади?\nЖавоб: Аввал ушбу касалликнинг тарихи ҳақида қисқача билиб олсак. 1817 йили англиялик врач Жеймс Паркинсон (1755–1824) “Титроқ фалажлик” номли кичик бир асар ёзади. Ушбу китобчада у ўша давргача номаълум бўлган касаллик ҳақида сўз юритади. Ҳамма гап шундаки, бу дардга унинг ўзи йўлиққан эди. У ўзида кечаётган касаллик белгиларини ён дафтарчасига ёзиб юради. Унинг қўллари доимо титрар, боши қалтирар ва ҳали ёши 60 га ҳам етмаган бўлса-да, гавдаси букчайиб бораётганди.\nМашҳур невролог олим Жан Мартен Шарко (1825-1893)\nПаркинсон танасидаги барча мускуллари гўёки қотиб бораётганидан, бемалол қадам ташлаб юра олмаётганидан азият чекарди. У яқинларига: “Бу қарилик эмас, балки қандайдир бир касаллик” дейди сиқилиб. Ҳозирда ҳар бир невропатолог биладиган паркинсонизмнинг деярли барча белгилари ўша вақтдаёқ Паркинсон томонидан ёзиб қолдирилган. Агар Паркинсон ушбу касаллик билан оғримаганида эди, балким биз унинг ҳақида ҳеч нарсани билмаган бўлар эдик. Чунки у кўзга кўринган олим эмас, балки оддий врач бўлган. “Бошидан ўтган табиб” деган нақлни эшитсам, ҳаёлимга Жеймс Паркинсон келади.\nСавол: Паркинсон касаллиги фақат катталарда учрайдими?\nЖавоб: Жеймс Паркинсон ўзида бу касаллик белгиларини 50 ёшдан ошгандан сўнг пайқай бошлаган. Кейин унинг ўзи яна 6 нафар беморда худди шундай касаллик аломатларини кузатади. Улар ҳам 50 ёшдан ошган эди.\nКасалликнинг катталарда учраши Паркинсон эътиборини тортади ва у “Ушбу касаллик 50 ёшдан ошганларда учрайди” деб ёзади. Шу билан бирга ўзида ва ўзи кузатувга олган беморларда бир хил аломатларга, яъни қўлларнинг титраши, мушаклар қотиши, ҳаракатларнинг сустлашиб бориши ва қадам ташлашнинг секинлашувига эътибор қаратади. Мускуллар кучи сақланиб қолган бўлса ҳам, титроқлар ва мускулларнинг қотиб қолиши сабабли Паркинсон бу касалликка “Титроқ фалажлик” деб ном беради.\nПаркинсон ўлимидан 50 йил ўтгач, яъни 1874 йили машҳур француз неврологи Жан Мартен Шарко бу касалликни чуқур ўрганиб, унинг номини ўзгартиради. Жарко шундай деб ёзади: “Биз ушбу касалликни ўзи шу дарддан азият чеккан ва уни батафсил ёзиб қолдирган врач номи билан атаймиз”. Барча олимлар Шарконинг бу таклифини қўллаб-қувватлашади. Ўша даврдан бошлаб ушбу касаллик Паркинсон касаллиги деб номланади. Жаҳон неврологияси фани асосчиси Ж.М.Шарко ушбу касалликдан ўлган беморларнинг бош миясини очиб ўрганади, бироқ мия тўқималарида ҳеч қандай патологик ўзгаришлар топмайди.\nСавол: Паркинсон касаллигининг сабаблари нима? Агар бош мияда ҳеч қандай ўзгаришлар топилмаган бўлса, нима учун бу касаллик ривожланади?\nЖавоб: Паркинсон касаллигидан ўлган беморларнинг бош миясини Шарко давридан (1880 йиллардан) буён олимлар ўрганиб келишган. Бироқ бош мияда ҳеч қанақа ўзгаришлар топишмаган. Бу мўъжизадан олимлар ҳайратда қолишади: “Неврологик белгилар бор-у, бироқ бош мия ўзгармаган?!”. Бу қанақаси бўлди? Балки касаллик наслий хусусиятга эгадир? Бу савол деярли 80 йил мобайнида, яъни ХХ асрнинг 60-йилларигача жавобсиз қолади.\nБироқ шу ерда бир нарсани айтиб ўтиш керак. 1918 йили Европада эпидемик энцефалит (бош миянинг кучли яллиғланиши) билан касалланганлар сони жуда кўпайиб кетади. Венгриялик олим Экономо ушбу касалликнинг, яъни энцефалитнинг сурункали босқичида Паркинсон касаллигига хос симптомларни кузатади. Энцефалитдан ўлган беморларнинг бош мияси текширилганда бош миянинг чуқур қисмида патологик ўзгаришлар топилади.\nЎша даврдан бошлаб Паркинсон касаллигига ўхшаб кечувчи касалликларни паркинсонизм деб атай бошлашади. Ўша пайтлари патоморфологик текширувлар ривожлана бошлаган эди. Паркинсонизмдан ўлган беморларнинг бош мияси текширилганда бош миянинг қуйи қисмида жойлашган қора модда ҳужайралари атрофияси аниқланади.\n2015 йил. Италия. Милан. Паркинсонизмга бағишланган Ҳалқаро анжуман. Проф. Ибодуллаев З.Р. шогирдлари Абдуллаева Д.Р. ва Жалилова С.Х. билан\nСавол: Паркинсонизм наслдан наслга ўтадими?\nЖавоб: Паркинсон касаллигининг ривожланишида наслий омилларга катта урғу берилади. Чунки касаллик наслдан-наслга доминант типда узатилади. Бу касаллик тўла равишда фарзандларга ўтади дегани эмас.\nВаҳоланки, Паркинсон касаллигининг ўзи эмас, балки унга мойиллик кейинги авлодларга узатилади. Демак, ушбу касалликка мойиллиги бор одамларда турли ташқи салбий таъсирларгина Паркинсон касаллигини юзага келтириши мумкин.\nСавол: Боксчиларда ҳам паркинсонизм ривожланади дейишади. Шу тўғрими? Бокснинг паркинсонизмга нима алоқаси бор?\nЖавоб: Албатта, бокснинг паркинсонизмга бевосита алоқаси йўқ. Биз ҳаммамиз машҳур боксчи Мухаммад Алини яхши биламиз. Унда бош мияга теккан зарбалар кейинчалик паркинсонизм ривожланишига сабабчи бўлган. Умуман олганда, кўпчилик паркинсонизм касаллигини машҳур Муҳаммад Али орқали билади. Чунки унинг паркинсонизм билан касалланганлиги жуда кўп спорт ихлосмандларига маълум.\nБошга теккан доимий зарбалар миянинг чуқур тузилмалари эзилиши ва уларга нуқтали қон қуйилишларга сабабчи бўлади. Бунинг оқибатида инсон ҳаракати учун ўта муҳим аҳамиятга эга бўлган дофамин моддасини ишлаб чиқувчи ҳужайралар сони камая боради. Бу эса паркинсонизм ривожланишига сабабчи бўлади.\nМен бокс билан шуғулланаётганларни чўчитиб қўймоқчи эмасман. Юқорида айтиб ўтганимдек, паркинсонизмга мойиллиги бор одамларда ташқи таъсирлар ушбу касалликнинг ривожланишига олиб келади. Фикримча, Муҳаммад Алида паркинсонизмга наслий мойиллик бўлган. Чунки машҳур боксчилар жуда кўп. Улар ҳам миясига кўп зарбалар олган. Бироқ ёши ўтгандан сўнг уларда паркинсонизм ривожланмаган. Бундай мисолларни кўплаб келтириш мумкин. Демак, бош мия жароҳати, албатта, паркинсонизм ривожланишига олиб келади деган фикр нотўғри.\nСавол: Асаб системаси заҳарланишлари ва инфекциялари ёки ҳар хил дориларни кўп истеъмол қилиш ҳам паркинсонизмга олиб келади деб эшитганман. Шу тўғрими?\nЖавоб: Ҳақиқатан ҳам турли кимёвий моддалар ва воситалар билан сурункали заҳарланиш паркинсонизм ривожланишига сабабчи бўлиши мумкин. Масалан, олтингугурт, марганец, қўрғошин, метил ва этил спиртлари, фосфорорганик бирикмалар, ис гази, яъни мияда дофамин моддаси алмашинувига салбий таъсир кўрсатувчи моддалар паркинсонизм ривожланишига сабабчи бўлади. Асаб системаси инфекциялари ҳақида айтадиган бўлсам, миянинг ички қисмида жойлашган қора моддани зарарлайдиган вируслар паркин-сонизм ривожланишига сабабчи бўлади. Масалан, энцефалит касаллигини бунга мисол қилиш мумкин.\nДориларнинг ножўя таъсири ҳақида гапирадиган бўлсак, фақат баъзи дориларгина паркинсонизм ривожланишига сабабчи бўла олади. Паркинсонизм ривожланишига энг кўп сабабчи бўладиган дорилар – булар аминазин, галоперидол ва шу гуруҳга кирувчи дорилар. Бу дорилар, асосан, руҳий бузилишларни даволашда ишлатилади. Улар катта миқдорда ёки узоқ вақт тавсия қилинса, беморда паркинсонизм белгилари ривожланади. Лекин бемор бу дориларни ичишдан тўхтатса, паркинсонизм белгилари дарров орқага қайтади.\nШунинг учун ҳам дорилар таъсиридан ривожланган паркинсонизм ҳақиқий Паркинсон касаллигига қараганда тез тузалади. Паркинсонизмни юзага келтирадиган дориларнинг ножўя таъсирини пасайтириш учун циклодол берилади.\nШу ерда алоҳида таъкидлаб ўтмоқчи эдим. Гиёҳванд моддаларни истеъмол қиладиганларда паркинсонизм кўп учрайди. Чунки гиёҳванд моддалар айнан қора моддада ишлаб чиқариладиган дофамин моддасини парчалайди.\n2015 йил. Италия. Рим. Паркинсонизмга бағишланган Ҳалқаро анжуман иштирокчилари.\nСавол: Мия томирлари атеросклерози, гипертония касаллиги ва инсульт ўтказганларда ҳам паркинсонизм ривожланадими?\nЖавоб: Афсуски, бу саволга “Ҳа” деб жавоб бериш керак. Неврологияда “Томир паркинсонизми” деган атама бор. Бош мияда қон айланишининг сурункали бузилишлари паркинсонизм ривожланишига сабабчи бўлиши мумкин. Масалан, дисциркулятор энцефалопатиянинг 3-босқичида деярли 25 % беморда паркинсонизм ривожланади. Агар бемор доимо юқори қон босимдан азият чекиб юрса, унда тез-тез гипертоник кризлар учраб турса, қон босими юқори бўлиб спиртли ичимликлар истеъмол қилса, уларда томир паркинсонизми ривожланиши хавфи юқори. Шунингдек, тез-тез кичик инсультлар кузатиладиганларда ҳам томир паркин-сонизми ривожланиш хавфи бор.\nСавол: Энди бу касаллик белгилари ҳақида сўзлаб берсангиз.\nЖавоб: Бу касалликнинг ҳар бир белгиси ўзига хос хусусиятга эга. Зийрак кўзли невропатолог паркинсонизмнинг ҳар бир белгисига қараб, адашмасдан ташхис қўя олади.\nМасалан, 60 ёшли беморнинг кўзлари бир нуқтага тикилган, қадди бир оз букилган, қадам ташлашлари секинлашган, мускуллари қотишган ва қўл панжаларида титроқлар аниқланса, демак, беморда паркинсонизм ривожланаяпти. Бироқ ёшларда кузатиладиган жаҳл чиққандаги титраш паркинсонизм белгиси эмас. Паркинсонизм учун бир оз букилган қўл панжаларининг айнан тинч ҳолатдаги доимий титраши хос.\nБеморда ҳаракатлар ҳажми камайган бўлса-да, мушаклар кучи сақланиб қолади. Танадаги мушаклар тонуси ошганлиги сабабли бемор шахдам қадамлар ташлаб, равон юра олмайди. У кичик қадамлар ташлаб юради. Бундай юриш “қўғирчоқ юриш”» деб аталади. Беморнинг юз кўриниши ниқобсимон бўлади, юз-кўзида ҳиссий аломатлар кўринмайди. У гўёки қотиб қолган одамни эслатади.\nСавол: Паркинсонизмда беморнинг нутқи, юз ифодаси ва ҳуснихати ҳам ўзгарган бўлади дейишади. Улар қандай намоён бўлади?\nЖавоб: Ҳақиқатан ҳам шундай. Ҳали айтиб ўтганимдек, зийрак невропатолог беморнинг юз-кўзи, нутқи ва қадам ташлашларига қараб паркинсонизм ташхисини қўя олади. Беморнинг кўзлари бир нуқтага тикилган бўлиб, нигоҳи худди бир муаммо устида хаёл сураётган олимни эслатади. Юзларида мимик ҳаракатлар жуда суст ифодаланган бўлади. Бундай беморнинг юзи ўта жиддий ва кам куладиган одамни эслатади.\nБеморнинг юзида ижобий ҳиссий реакцияларни кўрмайсиз. Уларнинг нутқи ҳам бир хил ва овози паст. Бемор товушини секин чиқариб, бир хил тарзда гапиради ва узоқ сўзламайди. Бундай беморлар ташқи кўринишдан ёши улуғ, ўта жиддий ва доно одамни эслатади.\nПаркинсонизмда беморнинг ёзган хатини ўқиб ҳам унга ташхис қўйиш мумкин. Бунинг учун беморни кўриш шарт эмас. Бемор хат ёзаётганида катта ҳарфлар билан бошлайди, кейин ҳарфлар ҳажми кичрайиб боради ва бора-бора тўғри чизиққа айланади.\nБир невропатолог армияда хизмат қилиб юрган ўғлининг уйга ёзган хатларига қараб, унда паркинсонизм аломатларини кўради ва хавотир олиб, у хизмат қилаётган ҳарбий бўлимга боради. Ўғлини кўргач, унинг боши ва танасида калтак зарбидан қолган изларни топади. “Дедлар” унинг бошига кўп уришган эди. Шу сабабли унда бир йилдан сўнг паркинсонизм аломатлари пайдо бўлган. Судда аскарнинг отаси ўз боласининг хатларини ашёвий далил сифатида кўрсатган. Армия бўлинмаси томонидан чақирилган невропатолог ҳам аскар отасининг даволарини қўллаб-қувватлаган. Ташхис: “Бош мия жароҳат¬лари сабабли ривожланган паркинсонизм” эди. Айбдор-лар суд қилиниб, жазоланган. Воқеа собиқ шўролар давлатида рўй берган эди.\nСавол: Паркинсонизмда беморнинг характери ва руҳияти ўзгарадими?\nЖавоб: Ҳар қандай асаб касаллигида хулқ-атвор ўзгаргани каби паркинсонизмда ҳам беморнинг характери ўзгаради. Бемор кўп нарсаларни унутадиган бўлиб қолади ёки жуда қийинчилик билан эслайди, фикрлар карахтлиги кузатилади. Баъзи беморлар жуда эзма бўлиб қолишади, арзимаган нарсага аразлайверади. Баъзида уларнинг эзмалиги оила аъзоларини жуда қийнаб юборади. Масалан, бемор шарт бўлмаган нарсага шу даражада эътибор қаратадики, бундан унинг ўзи ҳам қийналиб кетади. Агар у бирор-бир нарсани топиб беришни талаб қилса, айтганидан қолмайди, фақат ўша нарса топилгандан кейин тинчийди. Бир гапни ҳадеб қайтараверади.\nМасалан, бемор келинига идишларни ювиб қўйинг деса-ю, бу иш келиннинг эсидан чиқиб кетса, буни у куни билан гапириб юриши, хафа бўлиши ва йиғлаб олиши ҳам мумкин.\nПаркинсонизм билан касалланган бемор депрессияга мойил бўлади, унинг кайфияти тез-тез бузилиб туради, кўп йиғлайди, уйидагиларни кўп айблайверади. Уларда уйқу ҳам бузилган бўлади: кундузи ухлаб, кечаси ухламай чиқишади.\nСавол: Беморни даволаш усуллари ҳақида ҳам маълумот берсангиз.\nЖавоб: Паркинсонизм ташхисини тўғри аниқлаш, унинг сабаблари ва мавжуд бошқа касалликларни топиб, даволашни тўғри бошлаш керак. Даволашни фақат невропатолог олиб боради. Паркинсонизмнинг асл сабабини аниқламасдан туриб даволашга киришилмайди.\nБаъзан аслида паркинсонизм касаллиги йўқ беморларга ушбу ташхис қўйиш ҳолатлари ҳам учраб туради. Касаллик сабабини аниқлашда ва ташхис қўйишда жуда эҳтиёт бўлиш керак. Бу касалликни хирургик усуллар билан ҳам даволаш мумкин. Паркинсонизм белгиларининг орқага чекина бориши ёки зўрайиб боришдан тўхташи даволовчи врачнинг маҳоратига ҳамда беморнинг иродасига боғлиқ. Қариндош-уруғларнинг яхши парвариши эса камида 30 фоиз даво дегани. Бемор ҳар доим эътиборда бўлиши лозим.\n1.\tҲар доим эсда тутинг! Паркинсон касаллигида бемор жуда инжиқ, сал нарсага эътибор қиладиган, бир гапни ҳадеб қайтараверадиган, ёқмаган воқеани эслаб уни ҳадеб такрорлайверадиган, келинлар ёки фарзандларини ҳадеб койийдиган бўлишади.\n2.\tПаркинсон касаллигида апатия ва депрессия жуда кўп учрайди, яъни бемор доимо паст кайфиятда, уйқусиз, салга йиғлаб хафа бўладиган, овқатдан бош тортадиган ва фикрлари карахт бўлишади.\n3.\tПаркинсонизмнинг асосий белгилари бўлмиш қўлларнинг доимо титраши ва мускулларнинг қотиб қолиши, уни ҳатто ўзини-ўзи бошқара олмайдиган қилиб қўяди. Бу ҳақда юқорида ҳам гапирганмиз.\n4.\tФарзандлар шу касалликка дучор бўлган отаси (онаси)нинг инжиқликларига сабр-матонатли бўлиши керак. Бу инсон бола-чақам деб ва ишдаги қийинчиликларни деб шу дардга дучор бўлган. Демак, унинг атрофида жуда яхши психологик муҳит яратилиши лозим. Паркинсонизмга чалинган бемор ҳаттоки кулса, кулгиси ўзига ярашмайди, чунки мимик мускуллар ҳам қотиб қолган бўлади. Шундай бўлса-да, беморнинг атрофини фақат оптимизмга бурканган ижобий муҳит ўраб олган бўлиши керак.\n5.\tҲар қандай стресс бир ойлик даволанишни пучга чиқариши мумкин. Афсуски, шундай ҳолатлар бўлиб туради. Беморни даволаб, ҳаракатларини тиклаб, қўлларидаги титроқларни камайтириб хурсанд қилиб уйга юборамиз, орадан бир муддат ўтмай уйдаги қаттиқ жанжалдан сўнг бемор яна оғир аҳволда шифохонага тушиб қолади. Чунки паркинсонизм билан оғриган бемор стрессни кўтара олмайди.\n6.\tТавсия қилинган дориларни, албатта, ўз вақтида ичиб юриш керак. Одатда, бундай дорилар йиллаб ичилади. Ўзбилармонлик билан дори дозасини камайтириш ёки тўхтатиб қўйиш асло мумкин эмас. Айниқса, дорини бирдан тўхтатиб қўйса, бемор турган жойида ҳайкалдек қотиб қолиши мумкин. Бу хавфли! Шу боис ҳам паркинсонизм учун белгиланган дориларни етарли миқдорда уйда сақлаш керак. Дорихоналарда бемор ичаётган дори бўлмай қолиши мумкин.\n7.\tЖисмоний ҳаракатлар масаласига келадиган бўлсак, жисмоний ҳаракатларни тез-тез ва кўп қилинг деб маслаҳат беришади. Паркинсонизмда жуда фаол ҳаракатлар мумкин эмас. Чунки бундай активликдан сўнг мускуллар яна қотиб қолади. Демак, ҳаракатлар оҳиста, ўртамиёна ва кичик-кичик бўлиши керак, ётиб қолиш ҳам асло мумкин эмас. Лекин умумий уқалашлар ва енгил кўринишдаги доимий ҳаракатлар жуда яхши ёрдам беради. Булар ҳақида даволовчи невропатолог ёки реабилитолог Сизнинг аҳволингиздан келиб чиқиб тўғри маслаҳат беради.\n8.\tПаркинсонизмда бемор узоқ давом этувчи қабзиятдан кўп азият чекади. Баъзида бемор 4-5 кунлаб катта таҳоратга чиқмайди. Бундай пайтда ичакдан дориларнинг сўрилиши ҳам бузилади. Демак, қабзиятни бартараф қилмасдан туриб дори қабул қилиш қуруқ ерга кўчат эккандек гап, яъни бефойда. Беморнинг овқат рационида мева-сабзавотлар ҳар доим бўлиши керак, овқатлар ҳам енгил ҳазм бўладиган бўлиши керак. Айниқса, доимо юмшоқ нок қабул қилиб юриш (агар имкони бўлса, албатта) ични яхши юргизади, шунингдек, сано ўтидан дамланган чой ҳам ични яхши келтиради.\n9.\tМусиқатерапия паркинсонизмда жуда фойдали. 2016 йили Италияда паркинсонизмга бағишланган Халқаро симпозиум бўлганди. Ўзи ҳам мусиқага қизиқадиган машҳур невролог олим Паркинсон касаллигининг титроқли тури аниқланган 60 дан ошиқ беморга режали тарзда мусиқатерапия ўтказган. Мусиқатерапия олмаган худди шундай беморлар билан солиштириб ўрганган видеоёзувни 3000 кишилик залда бизга кўрсатиб берди. Натижа ҳайратланарли эди. Бир хил дори ичиб, бироқ мусиқатерапия ҳам ўтказилган беморлардаги самара жуда юқори бўлган.\n10.\tКислородга бой тоза ҳаво, айниқса, тоғ-ён бағрида бўлиб туриш жуда фойдалидир. Агар имкони бўлса, беморни ҳар якшанба куни сув бўйига, дарахтзор жойларга, тоққа олиб чиқиб туриш керак. Бемор ойлаб уйда ўтириб қолмасин. Энг буюк табиб – бу табиат! Буни мен эмас, тиб илмининг султони Ибн Сино айтган.\nЯнгиликлар » Жамият » Паркинсонизм қандай касаллик?


“Ўзбекистон темир йўллари” Қирғизистон ва Тожикистон айбловларини рад этди\n21 январ 2021, Тошкент вақти: 14:34\nЎзбекистон Тожикистон ва Қирғизистоннинг темир йўллари юкларини ноқонуний тарзда тортиб олаётганлик тўғрисидаги айбловларини рад этмоқда.\n“Ўзбекистон темир йўллари” давлат ширкати вакили Регнум агентлиги билан суҳбатда Қирғизистон нефт сотувчилари уюшмаси раиси Жумақодир Акенеевнинг Ўзбекистон ўз ҳудуди орқали ўтаётган вагонларни 2-3 ойлаб тўхтатиб қолаётгани ва бунда нефт маҳсулотларининг 40 фоизини ўзлаштираётганига оид иддаоларини рад этган.\nИсми келтирилмаётган ўзбекистонлик темирйўлчи ўз фикрларини “Қирғизистон темир йўллари” ширкатидан бунга оид эътирозлар бўлмагани билан изоҳлаган.\n“Ўзбекистон темир йўллари” вакили Тожикистоннинг Ўзбекистон ҳудудида юк вагонлари ушлаб қолинаётганига оид айбловларини ҳам инкор қилган.\nЎтган йилнинг кузида Ўзбекистон ҳудудида Тожикистонга қарашли 300дан орқти юк вагонлари тўхтаб қолгани, икки қўшни республика ўртасида жиддий айтишувларга сабаб бўлган эди.\nЎзбекистон вагонларнинг тўхтаб қолишига 17 ноябр куни “Ғалаба-Амузанг” темир йўл участкасида содир бўлган портлаш сабаб бўлганини айтиб келади.


Араб шайхи Абу-л-Хасан-Алининг Фотима исмли гӯзал рафиқаси бӯлган экан. У рафиқасини эркалатиб барча нозу карашмаларини бажо келтирар экан. Бир куни Фотима қорни кӯргиси келибди – у бир вақтлар тоғ чӯққилари оппоқ қалпоқлар билан қопланганини кӯрган экан. Шунда турмуш ӯртоғининг ушбу табиат мӯжизасини такрорлашини истабди. Бироқ Фотима ва Абу-л-Хасан-Али яшаган худудда қор хаётда бир маротабагина ёғар экан, шунда шайх севгилисининг юзида маюслик кӯрмаслик учун бор имкониятини ишлатиб, йӯлини топишга ҳаракат қилишга тӯғри келибди. Бахорнинг бахтли тонгларининг бирида тоғ чӯққилари, гӯзал Фотима учун, оппоқ гулларга бурканган эди. Шайх ӯз боғбонларига тоғ чӯққиларига тоғ бодоми кӯчатларини экишни буюрган экан, шундан бери, бундай манзара ҳар бахорда такрорланар экан …\nБу – бодом дарахтига бағишланган кӯпгина афсоналарнинг биргинасидир. Барча ривоятларнинг умумий мазмуни шуки: бодом бутун оламда ҳосилдорлик, гуллаб-яшнаш, ёшлик ва мухаббат рамзи сифатида қадрланади. Қадим замонларда бодом мағзи Шарқ бӯйлаб саёҳат қилувчилар учун асосий озуқа бӯлган, ва, дарвоқе, Фарғона водийси дунё бодом марказларидан бири деб тан олинган. Марко Поло XIII асрда бу ерда ёввойи бодомни топган, ва унинг ушбу топилмаси туфайли бодом Европа мамлакатларида ҳам тарқалгандир.\nҚадимдан бодом данагидан энг қимматбахо махсулот, яъни – бодом ёғи (almond oil) олинган, бу ёғ авваламбор юз терисида акс этувчи теридаги қариш аломатлари билан курашади. Бодом ёғи Е, B2, F витаминлари, оқсил моддалари, кислоталарга бойдир, ва шунинг учун ҳам тери ҳужайраларининг тикланишида ва ёшаришида самарали ёрдам беради, шунингдек терини юмшатади, озиқлантиради ва силлиқлаштиради, тери қаришини секинлаштиради, ажинлар пайдо бӯлишининг олдини олади, тери намлигини сақлайди ва ташқи таъсирлардан ҳимоя қилади.\nSEZAM совунларининг «совуқ» ишлаб чиқариш жараёни туфайли, Бодомли совунида бодом ёғининг барча фойдали хусусиятлари сақланиб қолинган. Майин, витаминларга бойитилган қӯлда тайёрланган совун, бодомнинг сеҳрли ифорига эга, қайсики эрталабки бӯшликни ёки кечқурунги чарчоқни қочириб, терини намлайди ва янгилайди, унга бахмалдек тус ва гӯзал, равон ранг бағишлайди.\nБодомли совун хусусиятлари: терини қувватлаштиради ва янгилайди, умумий аҳволини яхшилайди. Терини салбий таъсир этувчи омиллардан ҳимоя қилади ҳамда эхтиёткорлик билан парваришлайди.\nТаъсири: юмшатувчи ва озиқлантирувчи, теридаги яллиғланиш жараёнларини бартараф этади, тери тешикчалари кенгайишининг олдини олади. Таъсирчан тери парваришида энг самарали воситадир.\nӮзингизнинг SEZAM совунингизни топинг, яхшиси эса — бетакрор «совунлар» тӯпламини йиғинг, ва ҳар куни ӯзингизга озгина бӯлса-да, хурсандчилик улашинг….


Ниагара шаршараси Ўзбекистон байроғи рангларида ёритилди - видео - 02.09.2021, Sputnik Ўзбекистон\nНиагара шаршараси Ўзбекистон мустақиллигининг 30 йиллиги шарафига мамлакат байроғи рангларида ёритилди. 02.09.2021, Sputnik Ўзбекистон\nТОШКЕНТ, 2 сен — Sputnik. Шимолий Америкадаги машҳур Ниагара шаршараси Ўзбекистон мустақиллигининг 30 йиллиги шарафига мамлакат байроғи рангларида ёритилди.Шаршаранинг Ўзбекистон байроғи ранглари билан ёритилиши 15 дақиқа давом этди. Уни кўриш учун АҚШ ва Канадада 200 нафардан ортиқ ўзбекистонлик келди.Ўзбекистонликлар оила аъзолари билан биргаликда Ўзбекистон байроғини ҳилпиратиб, миллий либосларда байрамни нишонладилар. Ватандошлар ижросидаги ўзбек рақс ва қўшиқлари тадбирга ўзгача илиқлик бахш этди.\nўзбекистон, ниагара шаршараси\n© ИА "Дунё"Ниагарский водопад окрасился в цвета узбекского флага\nНиагара шаршараси Ўзбекистон мустақиллигининг 30 йиллиги шарафига мамлакат байроғи рангларида ёритилди.\nТОШКЕНТ, 2 сен — Sputnik. Шимолий Америкадаги машҳур Ниагара шаршараси Ўзбекистон мустақиллигининг 30 йиллиги шарафига мамлакат байроғи рангларида ёритилди.\nШаршаранинг Ўзбекистон байроғи ранглари билан ёритилиши 15 дақиқа давом этди. Уни кўриш учун АҚШ ва Канадада 200 нафардан ортиқ ўзбекистонлик келди.\nЎзбекистонликлар оила аъзолари билан биргаликда Ўзбекистон байроғини ҳилпиратиб, миллий либосларда байрамни нишонладилар. Ватандошлар ижросидаги ўзбек рақс ва қўшиқлари тадбирга ўзгача илиқлик бахш этди.


ИнтерФУТБОЛ :: ГАЛДАГИ МАНЗИЛ – ОСИЁ\nГАЛДАГИ МАНЗИЛ – ОСИЁ\nОсиё Чемпионлар Лигаси гуруҳ босқичидан ўрин олган учрашувда Себастьян Жовинконинг ягона голи унинг жамоаси - «Ал-Ҳилол» (С.Арабистони)нинг ғалаба қозонишига замин яратди. Шу ўринда таъкидлаш жоиз, Жовинконинг голи тарихий бўлди. Себастьян учта турли Чемпионлар Лигасида тўп киритган дастлабки италиялик футболчига айланди. У бунга қадар «Ювентус» сафида ЕЧЛда, «Торонто» сафида КОНКАКАФ ЧЛда гол урганди. Энди буни Осиёда ҳам уддалади.\nСаудия Арабистонига Себастьян шу қишда ташриф буюрганди. У клуб сафида еттита ўйин ўтказиб, учта гол уришга эришди. «Ал-Ҳилол»да Жовинко билан бирга Бафетимби Гомис (чемпионатнинг иккинчи тўпурари), Карлос Эдуардо («Порту»нинг собиқ ўйинчиси) ва Андре Карилльо («Спортинг», «Бенфика», «Уотфорд»)лар тўп суришади. Уларнинг барчаси ҳужумкор футболчилардир. Жамоанинг қолган аъзолари маҳаллий ўйинчилар.\nАйни пайт «Ал-Ҳилол» чемпионатда иккинчи ўринда бормоқда. Пешқадам «Ал-Наср» бир очко кўп жамғарган. «Наср» сафида Мусо ва Жулианолар фаолият олиб боришмоқда. ОЧЛда эса Жовинконинг жамоаси ўз гуруҳида биринчи ўринни эгаллаб турибди.\nСаудия Арабистонига йўл олган Себастьян энг кўп маош оладиган иккинчи италияликка айланди. Биринчи ўриндаги Грациано Пелле йилига 15 миллион евро олади. Жовинко эса йилига 10 миллион евро ишлаб топади.\nСебастьян Канадани жуда яхши кўрарди ва фаолиятининг охирига қадар «Торонто»да ўйнамоқчи эди. «Менга бу ер ёқади. Фаолиятимни шу клубда, шу мамлакатда якунлашни истайман. Ҳозир 31 ёшдаман. Агар фаолиятимга ўзгартириш киритмоқчи бўлсам, яқин орада қилишим керак. Лекин ўзгартириш киритиш ниятим йўқ», - деганди италиялик футболчи клубдан кетишидан олдинроқ.\nШу йилнинг январида Жовинконинг «Торонто» билан шартномаси якунланди. Футболчи келишувни икки йилга узайтиришни истаганди. Аммо клуб раҳбарияти вақтни чўзаверди. Якунда Себастьянга янги шартнома таклиф қилишди. Бироқ футболчи бу таклифни камситиш деб қабул қилди.\n«Ҳозир клубдагилар яхши шартномага эргашиб, жамоадан кетганимни айтишмоқда. Лекин гап бунда эмас. Уларнинг нима хоҳлаётганлари аниқ эмасди. Афтидан, клуб эътибори ғалабалар эмас, бошқа нарсаларга қаратилган. Жамоа номи жаҳонга танилганидан кейин уларга керак бўлмай қолдим. Шартномани узайтириб, фаолиятимни шу клубда якунлашни истагандим. Бу шаҳарда қизим туғилди, ўғлим футболдаги илк қадамларини қўйди. Оилам Торонтода яшашни истаганди. Бу ерда қолиш учун олдингидан ёмон шартларга ҳам рози бўлмоқчи эдим. Лекин клубдаги даврим ниҳоясига етганини маълум қилмоқчиман. Энди эътиборимни бошқа чақирувга қаратаман. «Торонто» эса ҳамиша қалбимда қолади», - деганди Себастьян кетишидан олдин.\nИталиялик футболчи Канада клуби сафида 142та учрашув ўтказиб, 83та гол урди ва 51та голга ассистентлик қилди. 2017 йилги мавсумда «Торонто» ўз тарихида биринчи бор МЛС чемпиони бўлди. Жовинко дебют мавсумида 22та гол ва 16та самарали узатма билан чемпионат тўпурари бўлди. Шу билан бирга, голли ҳаракатлар борасида лига рекордини янгилади. Энди эса «Торонто» усиз ўйнашни ўрганмоқда.


Эрта никоҳга, дабдабали тўйларга биз қаршимиз!\nС начала работы biznes-daily.uz 7 392 980\nГлавная "ISTE'MOLCHI" Эрта никоҳга, дабдабали тўйларга биз қаршимиз!\nМухбиримиз 2-Тошкент юридик коллежида бўлиб, ушбу ўқув мас¬канидаги таълим ва тарбия жараёни, битирувчиларнинг банд¬лик масаласи, 3-босқичда таҳсил олаётган бўлғуси ҳуқуқшуносларнинг тўйлар, эрта никоҳ, оиладаги ажралишлар хусусидаги фикр-¬мулоҳазалари билан танишди.\nАкрам ТОШҚУЛОВ – коллеж директорининг касбий таълим бўйича ўринбосари:\n– 2016-2017-ўқув йилида коллежимизни 581 нафар ўқувчи битирди. Ҳозирги кунгача 495 нафар йигит-қизимиз ишга жойлашди. Айни пайтда улардан 350 нафари ўз мутахассислиги бўйича фаолият юритишяпти. Коллежимизнинг иш берувчи ташкилотлар, масалан, Бош прокуратура ҳузуридаги Мажбурий ижро бюроси, Олий суд ҳудудий бўлимлари, жиноий, фуқаролик, иқтисодий ишлар, янги ташкил этилган маъмурий ишлар бўйича судлар билан ҳамкорлик келишувимиз бор. Ўқув юртимизни битирган йигит-қизларимиз кичик ҳуқуқшунос сифатида ташкилот ва муассасаларда ишламоқда.\nИжтимоий муҳофаза, ҳуқуқшунослик йўналиши бўйича, асосан, Молия вазирлиги ҳузуридаги Бюджетдан ташқари пенсия жамғармаси, шунингдек, Бандлик ва меҳнат муносабатлари вазирлигининг ҳудудий бўлимларига ҳамда Ўрта махсус касб-ҳунар таълими маркази таркибидаги барча ташкилотларнинг кадрлар бўлимларига кичик мутахассислар тайёрлаймиз. Ҳозирги кунда битирувчиларимизнинг 70 фоизи ўз мутахассислиги бўйича ишга жойлашиб, фаолият юритишмоқда. Қолган 30 фоизини ҳам коллежимизга бириктирилган банк муассасаси ҳамда ижтимоий-иқтисодий соҳалар бўйича ишга жойлаштириш масалаларини кўрмоқдамиз. Битирувчиларимизнинг айримлари эса олий ўқув юртларида таҳсилни давом эттиришади.\nҲозирги давр талабига кўра, бирор корхона ёки ташкилот ҳуқуқшуноссиз ишламайди. Ҳар бир ташкилотда, ҳатто кичик фирмада ҳам юристларга эҳтиёж бор. Шундай экан, ўқув юртимизни битирганлар корхона, ташкилот, муассасаларда ҳуқуқшунос бўлиб ишлашлари мумкин. Коллежимизда вилоятлардан келиб ўқийдиганлар ҳам бор. Ахир, жойлардаги фермерлардан тортиб тадбиркорларгача юристларга муҳтожлик сезишади. Демак, ёш мутахассисларимизга талаб бор ва улар ишсиз қолишмайди.\nСўз коллеж ўқувчиларига\n– Аввало, қизларни оилавий, яъни келинлик ҳаётига ҳам руҳан, ҳам жисмонан тайёрлаш лозим. Мутахассислар фикрича, 21 ёшда қиз боланинг организми тўлиқ ривожланиб бўлади. Шу боис, 21 ёшга тўлган ва ундан катта ёшдаги қизларнинг турмуш қуришини қўллаб-қувватлайман. Чунки бу ёшда фарзандли бўлса, гўдак ҳам соғлом дунёга келади.\nОилада вужудга келаётган салбий муносабатларга эса нафақат қайноналар, балки келинлар ҳам сабабчи бўлишмоқда. Қизларнинг ёш турмушга чиқиши асносида келинлик вазифасини кўнгилдагидек уддалай олмаслиги, тушунмаслиги, муомала-муносабатни жойи¬га қўя олмаслиги ҳам нохушликлар келтириб чиқармоқда.\nТўйларни дабдабали ўтказиш эмас, тўйдан кейинги ҳаётнинг қандай ўтиши муҳимдир. Сўнгги пайтларда орзу-ҳавас дея, “мен сендан қолмайман” қабилида тўй ўтказиб, қарзга ботиб қолаётган оилалар кўпайди. Натижада қарз тўлайман деб, маоши катта иш излаб чет элларга кетган ва турли муаммоларга дуч бўлаётганларни ҳам эшитиб, кўриб турибмиз. Мен тўйларимиз меъёрида, камчиқим ўтказилиши тарафдориман. Масалан, келин 5 миллион сўмлик эмас, арзонроқ кўйлак кийса ҳам бўлади-ку. Турмушга чиқсам, ўртача тўй бўлишини, ҳар икки тараф келишиб иш юритишини хоҳлайман.\nШуни ҳам айтишни истардимки, тўйда машиналарнинг кўплиги йўлларда турли салбий оқибатларни келтириб чиқаряпти. Яқинда бир тўйнинг азага айланиб кетишига оз қолди. Чунки тезликни оширган, видеокамералар билан ҳаракатланаётган машиналар карвони автоҳалокатга учради.\n– Тўйларимизда ҳашамат кўпайиб кетган. Ортиқча дабдаба, катта чиқимлар ортидан ота-оналар, қуда-андалар ўртасида (ҳали тўй бўлмай туриб) келишмовчиликлар келиб чиқяпти. Мисол учун, мебелнинг арзонини олибсиз, чет элникини келтиринг, дегандек. Мен бу ҳолни ёқламайман. Тўйдаги чиқимларни камайтириш лозим. Катталар тушуниши керак: бахт мебель ёки бошқа нарсаларнинг қийматида эмас, балки меҳр-оқибатда, муҳаббатда!\nБиз кўп ҳолда қизларнинг эрта турмуш қуриши ҳақида гапирамиз, ваҳоланки, йигитлар ҳам жуда эрта “бошини иккита қиляпти”. Ёш йигитлар бир оилани боқа оладиган даражада молиявий таъминотга эга бўлмай, яъни ўзи ишлаб пул топмай туриб, коллежни битирди дегунча уйланишяпти. Эътибор берсангиз, ҳозирги аёлларимиз, яъни бўлғуси қайноналар ҳали қариб қолишмаган, шундай бўлса-да, “келиннинг ҳузурини кўрсам, қўлимдан ишни олса,” деб ўғлини жуда вақтли уйлантириб қўйишмоқда.\nБиз бўлажак юристлармиз. Инсонлар ўртасидаги муносабатларни қонуний жиҳатдан кўриб чиқишимизга тўғри келади. Бунинг учун алоҳида фанлар бўйича сабоқ оляпмиз. Давлатимиз қонунчилигида ажралиш¬ларнинг олдини олишга қаратилган махсус бўлимларбор. Унга кўра, ажралишга ариза берган кишига маълум муддат вақт берилади. Бу муддат орасида оила вакиллари ярашиб ҳам кетиши мумкин. Шунингдек, қонунчилигимизда, қизлар 17 ёшдан, йигитлар 18 ёшдан турмуш қуриши белгиланган. Бугунги кунда мана шу меъёрга қонуний тарзда ўзгартириш киритиш керак, деб ҳисоблайман. Чунки оила қуриш учун 17–18 ёш жуда эрта, йигит-қизлар ҳали коллежни битирмаган ҳам бўлади. Айрим ота-оналар коллеж ёки лицейда ўқиётган қизини ёки ўғлини турмуш қуришга ундар экан, қонунни рўкач қилади. Ҳали ҳаётнинг баланд-пастини кўрмаган ёш келин эса оилада муаммога дуч келса, уни енгишга қийналади.\n– Қизимни тезроқ эгасига узатиб қутулай ёки тўй қилиб роҳат кўрай, деяётган ота-она¬лар қизи ёхуд ўғлини ёш, ҳатто коллежни битирмай туриб турмуш қуришга ундашаётгани айни ҳақиқат. Мен эса ўз ота-онамдан розиман ва жуда хурсандман, чунки улар ўқишни давом эттириб, олий маълумотли бўлишимни исташяпти. Ахир, соғлом оила барпо этиш учун йигит ҳам, қиз ҳам муайян ёшга етиши, ҳаётда оқ-қорани таниши, оила нима эканини англаши керак-да. Бир кунлик тўйга улкан харажатлар қилинишига ҳам қаршиман. Шунингдек, мустасно ҳолатда, 16 ёшдан турмуш қуриш мумкинлигига ҳам чек қўйиш керак. Чунки бу ҳол эрта никоҳларнинг кўпайишига сабаб бўлмоқда. Катталардан кимдир ҳаётдан кўз юмяпти деб, тезроқ тўй қилиб, икки ёшнинг бўлғуси орзу-умидларини, ҳаётини пароканда қилиш тўғрими?! Энг ёмони, бугунги кунда фарзандини уйлантириб қўйиб ҳам уни боқиб юриш одат тусига кириб қолди. Бунинг оқибатида йигитлар боқимандаликка ўрганиб қоляпти. Аслида йигитлар ишлаб, ўзини моддий томондан таъминлаб, сўнг турмуш қуриши, мус¬тақил ҳаётга қадам ташлаши керак эмасми? Тўйдаги харажатларни ҳам ёшларнинг ўзи ишлаб топса, ажралишлар камайган бўларди, назаримда.\nРобия АДҲАМОВА – “Қизларжон” тўгараги сардори:\n– Мамлакатимиз Президентинингтўйларни дабдабасиз ўтказиш, сарф-харажатларни камайтириш, ёшларга эътиборни янада кучайтириш масалаларига алоҳида эътибор қаратаётгани бежиз эмас. Таъбир жоиз бўлса, оила – бу жамиятнинг дуру-гавҳари. Бироқ келинларимиз қўлидаги телефон уларнинг катта душманига айланяпти десам, муболаға эмас. Айрим ёшларнинг оиласи бузилишига айнан телефондаги сўзлашувлар сабаб бўляпти. Қизлар оила қургач, телефондан камроқ фойдалансин, бир умр яшашга аҳд қилишдими, никоҳга хиёнат қилишмасин!\nАжралишларга сабаблардан яна бири: айрим ёш келинлар алоҳида уй-жойда яшашни хоҳлайди, қайнона-қайнотага хизмат қилишдан қочади. Баъзиларга кексаларнинг феъл-атвори ёқмайди. Ёшларнинг беуқувлиги, пулга, кийим-кечакка ўчлиги ортидан ҳам низолар келиб чиқяпти. Кўп ҳолда қайнона-қайнота ноҳақ кўрингани билан уларнинг ёши, ҳаёт тажрибаси катталигини эътиборга олиши керак-да.\n– Айрим ота-оналар ёш болаларини “менинг қизим келин бўлади, ўғлим куёв бўлади,” деб эркалайди. Бу билан улар гўдаклигиданоқ фарзандлари онгига, аввало, келин ёки куёв бўлиш муҳимлигини сингдиради. Истардимки, ота-оналар болаларига гўдаклигиданоқ китобга меҳр қўйишни ўргатишса. Шунда ёшларнинг турмушга чиқишга ёки уйланишга эмас, билим олишга қизиқиши ортади. Билимли, маънавияти юксак инсон эса ортиқча дабдабаларга йўл қўймайди. Мен қизларнинг 22-23 ёшда, йигитларнинг эса 25 ёшда турмуш қуриши тарафдориман. Чунки шу пайтда олий ўқув юртини тамомлаган бўлишади. Йигитлар бир касбни эгаллаб, ўзини моддий таъминлай олади. Турмуши тезда бузилиб кетмайди, чунки бу ёшда ҳаётни, оила нима эканини анг¬лай бошлайди.\nҲозирги кунда тўйларимизда дабдабавозликнинг ошгани етмаганидек, ғарбдан кириб келган “келиннавкар” урф бўлмоқда. Келиннавкарни, яъни келиннинг дугоналари бир хилда кийим кийишини мен урф эмас, иллат деб ҳисоблайман. Бу эса камчиқим оилада жанжал кўтарилишига, оила тинчи бузилишига, ота-онага қўпол муносабатнинг юзага келишига олиб келмоқда. Масалан, бир қиз турмушга чиқаётганида дугоналарига оқ рангли кўйлак кийишни тайинлайди. Ҳар хил шароитда яшайдиган қизларнинг бирига ота-онаси айтилган кўйлакни олиб беролмайди. Натижада яқинлари билан жанжаллашган қиз уйдан чиқиб кетади...\n– Ёшларнинг эрта турмуш қуришига оила аъзолари соғлиғи ёки бошқа турдаги сабаблар туртки бўлиши мумкин. Тарихга назар ташласак, эрта турмуш қурган боболаримиз, бувиларимиз бахтли яшаган. Бунинг сабаби нимада? Ҳозирги ёшлар оила деган муқаддас тушунчанинг асл моҳиятини англаб етмаяпти. Статистик маълумотларга кўра, 2013 йилда Тошкент шаҳри Юнусобод туманидаги мингдан ортиқ ажралишнинг 70 фоизи 1 йилдан 3 йилгача бўлган ёш оилаларга тўғри келган. Аксарият ёшлар оиланинг, эр-хотиннинг вазифаси нимадан иборат эканини билмайди. Юқорида қайнона ва келин муносабатлари ҳақида гапирилди. Айтиш мумкинки, улар ўртасидаги кўприк вазифасини эр бажаради. Қайнона-келин муносабатининг ёмон ёки яхшилигида, ўзаро келишувида ҳам эрнинг таъсири катта. Шу боис, бугунги оилаларда эрнинг ролини ошириш керак. Эркакнинг маънавий салоҳияти ҳам устунроқ бўлиши лозим. Чунки у оилани бошқараётган шахс, оила таянчи ҳисобланади. Шунинг учун йигитлар оила қурмасдан олдин барча соҳалардаги билимларини юксалтириши, нафақат дунёвий, балки диний билимлардан ҳам хабардор бўлиши керак. Эркак оилада ўз масъулиятини ҳис қилиб турмас экан, турли нохушликлар юз бераверади.\nЯна бир гап. Кейинги пайтда йигитларимиз орасида бадавлат жойдан қиз олиш, сўнг “машина, алоҳида уй олиб берсин, ишга жойлаштириб қўйсин” каби талаблар қўядиганлари ҳам пайдо бўлди. Бундай йигитларнинг мақсади қайнона-қайнотанинг ортидан мол-дунёга, обрў-эътиборга эга бўлишдир. Сабаби, уларнинг маънавияти қашшоқ, оилада яхши тарбия кўрмаган. Аслида юқоридагидек талаблар қўйиш йигитлик шаънига мутлақо тўғри келмайди. Айниқса, келин томоннинг куёв томонга қиладиган сарполари, мебеллари... йигитлар учун уят! Ахир, азалдан аёлини, фарзандларини моддий жиҳатдан таъминлайдиган эркак саналади-ку. Қиз ўстирган ота-она турмушга узатаётган жигарбандига қўшиб мол-давлатини ҳам берсинми?!\n– Эрта турмуш қуришга қаршиман. Чунки бу ҳолат қизларга ҳам жисмонан, ҳам руҳан зарба бўлиши мумкин. Айниқса, қариндошлар ўртасидаги никоҳ яхши оқибатга олиб келмайди: фарзандлар ногирон туғилади, ўртада зиддиятлар вужуд¬га келади. Амма, хола, амакиваччалар ўртасидаги никоҳ жамиятда носоғлом фарзандларнинг кўпайишига сабаб бўлади. Бу каби иллатларнинг, жумладан, эрта никоҳларнинг олдини олиш учун коллежимизда турли тадбирлар, йиғилишлар ўтказилиб турилибди. Шунингдек, “Қизларжон” тўгараги ҳам фаолият юритади. Унда ҳар сешанба куни йиғилиш ўтказилиб, қизлар ўртасидаги ёки дуч келиши мумкин бўлган муаммолар ҳақида баҳс-мунозаралар юритилади. Йиғинларда турли соҳа вакиллари, хусусан, тиббиёт ходимлари, Хотин-қизлар қўмитаси вакиллари қизларга тушунтиришлар беради. Биз ўзимизни қийнаётган саволларга жавоб оламиз. Муаммоларга ечим топамиз.\nТўйларнинг кимўзарга ўтказилаётганининг асосий сабаби эса маънавий саёзликдан деб ўйлайман. Ёшлар кўпроқ китоб ўқиши керак. Китоб инсон маънавий дунёсини бойитади, юксалтиради, натижада у ўз хатоларини англай бошлайди. Президентимизнинг китобга, китобхонликка алоҳида эътибор қаратгани замирида ҳам юқоридаги каби иллатларнинг олдини олишга интилиш мужассам.\nНилуфар МАМАСОЛИЕВА, – коллеж хотин-қизлар қўмитаси раҳбари:\n– Коллежимизда таълим жараёни билан бир қаторда, маънавий-маърифий, ахлоқий-тарбиявий ишларга ҳам алоҳида эътибор берилади. Ўқувчиларимиз ўртасида одам савдоси, гиёҳвандлик, диний экстремизм, ижтимоий-маънавий муҳитни яхшилаш, эрта никоҳ, ҳуқуқбузарлик ва жиноятчиликнинг олдини олишга қаратилган тадбирлар ўтказилиб турилади. Йигит-қизларимизнинг давомати ҳам доимий назоратимизда.\nЎқувчиларнинг юқорида айтилган фикрлари билан танишар эканман, ўқув даргоҳимиздаги таълим ва тарбия жараёнининг уларга кўрсатаётган ижобий таъсиридан жуда қувондим. Бугунги йигит-қизларимиз эркин фикрловчи, тарбияли, билимга чанқоқ ёшлардир. Шу билан бирга, улар Президентимиз ва ҳукуматимизнинг қарор ва фармонларидан доимо хабардор бўлиб турадилар. Гувоҳи бўлаётганингиздек, бўлғуси ҳуқуқшуносларимизнинг тўйлар, эрта никоҳ, оила ҳамда қайнона-келин муносабатлари хусусида ўз мулоҳазалари мавжуд. Ўқувчиларимиз коллежимизни битиргач, ўз фаолиятлари давомида адолатли, мулоҳазали ҳуқуқшунос сифатида муваффақият қозонишига, бахтли оила бошлиқлари ва бекалари бўлишига ишонаман.


КОМИЛЖОН РАҲИМОВ » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » КОМИЛЖОН РАҲИМОВ\nМамлакатимиз алоқа хизмати ривожига салмоқли ҳисса қўшган фидойи инсон, «Ўзбекистон Республикасида хизмат кўрсатган алоқачи» Комилжон Раҳимов 73 ёшида вафот этди.\nКомилжон Раҳимов 1946 йил 23 февралда Урганч шаҳрида таваллуд топган. 1964 йили Урганч шаҳридаги 3-сон ўрта мактабни тугаллагач, Тошкент электротехника алоқа институтига ўқишга кирди. Олий ўқув юртини муваффақиятли тугаллагач, армия сафида алоқа бўйича ката муҳандис бўлиб хизмат қилди.\n1971 йилдан республика алоқа корхоналарида меҳнат фаолиятини бошлади. Фаол жамоат ишларини олиб борди.\nАйни вақтда касб маҳоратини ошириш устида бетиним изланди. 1975 йилдан 1981 йилгача Хоразм вилояти алоқа бошқармаси бошлиғи вазифасида фаолият кўрсатиб, ўзининг етук мутахассис, ташаббускор, ташкилотчи раҳбар эканлигини намоён этди. Кейинчалик Ўзбекистон Республикаси Алоқа вазирлигида фаолият юритди. Ўзбекистон Республикаси алоқа вазирининг ўринбосари, 1985 йилдан 1995 йилгача эса алоқа вазири лавозимида фаолият кўрсатди. 1995 йилдан 1998 йилгача Ўзбекистон Республикаси Бош вазирининг ўринбосари, Вазирлар Маҳкамасининг транспорт ва алоқа мажмуаси раҳбари бўлиб ишлади.\n1985 йилдан 1995 йилгача Ўзбекистон Республикаси Олий Кенгаши депутати этиб сайланди.\nУ қаерда, қайси лавозимда фаолият кўрсатмасин, зиммасига юклатилган вазифалар, қўйилган топшириқларни беками кўст уддалаб, сўз ва ишбирлигини таъминлаб, сафдошлари ҳурмат-эътиборига сазовор бўлди.\nКомилжон Раҳимов томонидан бир гуруҳ мутахассислар билан ҳамкорликда ишлаб чиқилган 2010 йилгача телекоммуникацияни ривожлантиришнинг комплекс дастури юксак баҳоланди. Ўзбекистонда рақамли телекоммуникацияларни, шунингдек, радио ва телевидение соҳасида рақобат муҳитини жорий этишда фаол иштирок этди.\nКомилжон Раҳимов Халқаро Алоқа академиясининг аъзоси эди. Унга теле ва информацион коммуникацияларнинг профессори фахрли унвони берилган.\nЭл-юрт олдидаги кўп йиллик фидойи меҳнатлари муносиб тақдирланди.\nЎз касбининг етук мутахассиси изланувчан, жонкуяр, ғамхўр устоз, моҳир ташкилотчи, фидойи инсон Комилжон Раҳимовнинг порлоқ хотираси у билан бирга ишлаган ҳамкасблари, ҳамкорлик қилган дўстлари, ундан ҳаёт сабоғини олган шогирдлари хотирасида абадий сақланади.\nФ.Эрманов, Қ.Игамбергенов, О.Қурязов, Ш.Абдуллаев.


Навальнийни қўллаб-қувватлаш бўйича намойишларда рекорд даражадаги одамлар ҳибсга олинди – Газета.uz\nLotinchada 1 феврал 2021, 10:17 Жаҳон\n31 январь куни иккинчи маротаба Россия бўйлаб Коррупцияга қарши кураш фонди асосчиси, муҳолифатчи Алексей Навалнийни қўллаб-қувватловчи оммавий митинглар бўлиб ўтди. Бу ҳақда Медуза хабар бермоқда. Бошқа давлатларда ҳам ўнлаб намойишлар ўтказилди.\nРоссия пойтахтида намойишчилар Навалний жойлашган «Матросская тишина» тергов ҳибсхонасига ва учта вокзал майдонларига юришларни уюштиришди. Полиция шаҳарнинг турли қисмларида оммавий ҳибсга олишларни амалга оширди. ОАВ хабарларига кўра, кун бўйи намойишчиларга қарши электрошокерлар, дубинка ва йиғлатадиган газ қўлланган.\nҲудудларда энг катта юришлар Екатеринбург ва Новосибирскда бўлиб ўтди. У ерда ҳам оммавий ҳибсга олишлар кузатилган. Жами Россия бўйлаб 5000 дан ортиқ, шу жумладан Москва ва Санкт-Петербургда мингдан ортиқ киши ҳибсга олинди. Ҳибсга олинганлар орасида журналистлар ҳам бор.\nАлексей Навалний ўтган йилнинг август ойида заҳарланиб (у Россия Федерал хавфсизлик хизмати ходимларини айблаган) ва Германияда даволаниб, Москвага келганида ҳибсга олинган. Унга нисбатан шартли жазонинг ҳақиқий жазоси билан алмаштирилиши кутилмоқда.\nНавалний ҳибсга олингандан сўнг Коррупцияга қарши кураш фонди Путиннинг Геленджик яқинидаги «саройи», у камида 100 млрд рублга қурилгани ҳақида фильм чиқарди. Президент Владимир Путин сарой унга тегишли эмаслигини айтган. Путиннинг бизнесмен дўсти Аркадий Ротенберг ушбу мажмуанининг эгаси эканлигини маълум қилиб, саройни апарт-меҳмонхона деб атади.\nРоссиядаги ўзбекистонликлар намойишларда иштирок этмасликка чақирилди 5 феврал 2021, 14:19


Юқори нуқта. (Темуркент – бўлажак бошкент) – mulkdor.com\nFebruary 6 2018, 05:02 ЖамиятИнсон ҳуқуқлариМақолаларЎзбекистон\nУнга томон боришни ҳеч унутма.\nТоғлар оғушидаги муъжаз бозордан Самарқанд сари силжидик.Сўқоқ четида одамлар қирмизи олма ва бол сотаяптилар. Менимча, Бахмал олмасидан ширин ва гўзал олма очунда йўқ.Тоза тоғ чечакларидан (асаларилар восталарида )олинган боллар ҳам тенгсиз.\nУч –тўрт дақиқа ичида “Бахмал”дарё кўпригидан ўтдик. Мен унинг яралишини ўз кўзим билан кузатганман. Ҳув сўл томонда,Бахмал тумани узра қор босиб ётган чўққиларда жилға ва ирмоқлар туғилади. Секин-секин улар бирлашади,сойларга айланади. Сойлар ҳам бир- бирлари ила қовушади ва “Бахмал”дарё вужудга келади.\nТеран идрок этсангиз,Тангри жонли жонзотни боқиш ва сув билан таъминлаш учун тоғларни яратганини ҳис қиласиз .\nТангри қудрати нақадар буюк ва беқиёс !\nБир пасда Ғаллаорол туманининг ўрта қисмини кечдик.Соғимизда Маржонбулоқ олтин кони ,сўлимизда Ойқор тоғи кўзга ташланди. Чексиз –чегарасиз ҳудудни ишғол этган бу улкан туманнинг тепаликлару текисликлардан иборат шўрдан холи бўлиқ тупроғи бир неча миллион кишини боқишга қодир. Оппоқ нон билан.\nТуманда эски –эски замонлардан бери лалми буғдой экиб келинган. Шунинг учун у Ғаллаорол деган ном олган. Бироқ , энди,кўпдан буён бу адоқсиз ,кучли ерлар бўш ётибди.Ўз эгасини кутиб. Эгаси бўлганда ҳам :\nБутун меҳру –муҳаббатини берадиган эгасини.\nСавлатларидан от ҳуркадиган ,нафслари ўпқон,миялари пуч ҳокимлар келишди,кетишди,яна келиб,кетишмоқда.\nТуманни товуқ патидек юлишиб…\nЎртада пул ўйнар экан ,Ғаллаоролнинг бири икки бўлмайди .\nЭнди димоқларидан қурт ёғиладиган,ўзларидан бошқа ҳеч кимни ўйламайдиган ,ебкетар ҳокиму ҳокимчаларни туб томирлари билан қўпориб ташлаш вақти етди! Уларнинг ўринларига ,юқорида айтганимдек,ҳалол,серғайрат,ишлаб чарчамас кадрларни тортиш керак. Токи Ғаллаоролнинг бир қарич ери ҳам бўш қолмасин.\nҚовун –тарвуз экилсин!\nҒаллаорол бўғдойи ўз сифат ,салмоғи билан на фақат Ўзбекистон,балки Қозоғистон бийдайини ҳам “бир чўқиб”орқада қолдиради.\nМен Хоразм ўлкасидан ҳам улкан ер майдонига эга қўшни Фориш тумани ҳақида ҳам айни шу гапни айтаман.Болалигимда тоғ,қир-адир ёнбағирларига ва беқиёс кенгликларни тутган чўлларга лалми буғдой,арпа,ловия,нўхат…ҳамда қовун-тарвузлар экиларди.Энди бу ерлар бўм- бўш ётибди.\nЎз фидоий эгаларини кутиб.\nБу туманда ҳам қўлидан амалий иш келмайдиган,ижодкорлик руҳидан масуво ҳокимлар пайтавадек алмашаяпти.Бундан элга ,давлатга не фойда? Уларнинг биронтаси ҳам арзирли бир иш қилмаган,еб қочар,юлиб қочар каслар.\nШўро даврида Ғаллаоролда ҳам,Форишда ҳам юзлаб трактор,комбайин,юк ташиш машиналари ва автобуслар… бўларди. Энди булар анқонинг уруғи .Бари сотиб,йўқ этилган. Сохта ҳужжатлар билан.\nЭшитишимча, бутун бошли Фориш туманида битта трактор “жон сақлаб” қолибди. Адашмасам, Ғаллаоролда ҳам шу ҳол.\nШундай экан, бу улкан туманларнинг бепаён ерлари нима билан ҳайдалади ? Нима билан уруғлар экилади? Нима билан ҳосил йиғиштириб олинади?\nЭнди бунинг ечими топилармикан? Топилса,қачон? Бу ҳол бошда давлатга зарар бўлса-да,лекин,кейин,чексиз фойда келтиради.\nТехникаларни сохта ҳужжатлар билан бошига етган ҳокимлар жиноий жавобгарликларга тортилишлари керак. Адолат шуни талаб этади.Ҳокимлар бу ўғриликлари ҳисобига бензин,газ заправкалар,тўйхона ва магазинлар сотиб олишган. Фақат ўз отларига эмас,қариндошлари номларига…\nМен буни осмондан олиб ёзмаяпман,элнинг тилидаги сўзларни ёзаяпман.Форишда шундай…\nЭшитишимча,Каримовнинг Қашқадарёда ҳокимлик даврида шунга ўхшаш ўприлишлар кўп бўлган.\nБу тўғрида Шовруқ Рўзимурод аниқ далил –асослар билан депутатлар йиғинига уч марта мурожаат этган. Бироқ арзи натижасиз қолган.\nБунга ажабланмаса ҳам бўлади. Ким ўз кетини очади? Ҳамма очса ҳам,у очмайди. “Нон,ун баҳосини оширмайман” деб Қуръон тутиб,қасам ичган,лекин қасамига риоя қилмаган кас ўз айбига иқрор бўладими?\nЙўқ,ҳеч қачон иқрор бўлмайди.\n“Ер ҳаммага тенг бўлинади ва бир умрга берилади”деган,лекин ўз сўзида турмаган кас :”Кечиринглар янглишибма “дейдими?\nЙўқ,ҳеч қачон демайди.\nБорган сари юқорига кўтарилаяпмиз. Бир пайт учи –қири йўқ кенглик,кенглик бўлганда ҳам гўзалликда тенгсиз кенглик юз очди.Чапда оппоқ қорли тоғлар( Помир тизмалари),оппоқ чўққилар,ўнгда ола-чалпоқ нурга беланган Ғўддим тоғ,олдда юқори нуқта бутун бўй-басти билан намаён бўлди.\nЙўл четида машинадан тушдик.Тошкент шаҳаридан бир неча марта катта бўм- бўш (битта –яримта тарқоқ кулбаларни ҳисобга олмаганда)ҳудудни эгаллаган бу бетакрор манзарага суқ билан боқдик.Узоқ-узоқ боқдик.У бизни ўзига бутунлай ром айлади.Ҳавоси ҳам марвариддай тиниқ,тоза.Бундан борлиғимиз яйради,ўзимизни яшаргандек ҳис этдик.Шу сония ичимда беихтиёр шу гап кечди:\n“Бу гўзаллик олдида,бу биллур ҳаво олдида Сочи,Ялта,Сўхумилар ҳам ожиздай”. Шунда,кутилмаганда,қулоғимга бир сас келди.У менга мўжиза –сасдек туюлди. Ўзимча уни “ғайиб сас”деб ўйладим:\n“Шу ер Ўзбекэлнинг бошкенти бўлади”.\n“Қандай?”дедим бошқа сўз тополмай шошиб,беихтиёр.\nСирли овоз қулоғим остида яна жаранглади:\n“Шу ер Ўзбекистоннинг бош кенти бўлади”.\n“Билмасанг билиб ол,Тангри суйган бу ер Ўзбекистоннинг қоқ маркази,юраги.Тошкент эса Ўзбекистоннинг энг чекка қисми.Ҳатто у Тошкент вилояти туманларига ҳам четлик қилади.\nТошкент-пойтахт сифатида янглиш танланган.Бу хатони тузатиш керак.Бунга вақт ҳам етилди.Тошкент шаҳри Қарақалпоқ,Хоразм,Сурхандарё,Қашқадарё,Бухоро вилоятларига жуда узоқлик қилади.\nЎйлаб кўр,йўлга қанча вақт кетади?\nҲисоблаб кўр,йўлга қанча маблағ сарфланади?\nЛоақал қарамсизлик йилларидаги харажатни хомчўт қил.Трилёнлар”тили”ни кўрсатади.Бу пулга:\nФабрикалар қуриш мумкин,\nШаҳарлар қуриш мумкин.\nШамолга соврилаётган вақт ва маблағни тежаш учун юқори нуқта теграсига пойтахт қуриш лозим.Бу бошкент Фарғона водийси билан Қарақалпоқ,Хоразм,Сурхондарё… ўлкалари ўрталиғида,Тошкент-Термиз сўқоғининг икки томони-бепаён-бепаён кенгликларда қарор топади.\nЮқори Нуқта теграси деганда,тор тушунма. Юқори Нуқта Ғаллаорол,Бахмал,Айний(Тожикистон),Булунғур,Пойариқ туманлари билан чегарадош”.\n“Сув масаласи нима бўлади?”\n“Ўзбекистондек давлатга шуям муаммоми?Қор аримас тоғларга қара,ҳаммаёқ сув:булоқлар,жилғалар,сойлар…Ер остидан ҳам дарёлар оқаяпти…Зарафшон (дарё)дан ҳам бир ирмоқ тортилади.Бир неча миллион кишининг чанқоғини қондиришга Улуғ Сув ҳавзаси қурилади”.\nБу масалада Араб Бирлашган Амирлигида,бир гиёҳ ўсмайдиган,бир томчи сув йўқ ёввойи саҳрода,яъни Абу-Дабидаги,Лива чўли остида қурилган чучук сув билан тўлдирилган дунёдаги энг катта сунъий резервуар бизга мактаб бўлади,деб ўйлайман.Резервуар 80 метр чуқурликда жойлашган.Лойиҳа 315 қудуқдан иборат тармоқлар бўлиб,бу қудуқлар орқали Шувайҳаддаги сувни чучуклаштириш станциясидан резервуарга ҳар куни 232 минг тонна сув кириб турган.Резервуар 27 ой давомида тўлдирилган.Шу тариқа Бирлашган Араб Амирлигида 26 миллион куб метр миқдорда чучук сув заҳираси яратилди. Лойиҳа қиймати 435 миллион долларга баҳоланди.(Бу манба интернетдан олинди).\n“Қойил!”..Бошкентни қуришга маблағ етадими?”\n“Ер ости,усти бойлиги тежаб ишлатилса етади.\nЎмарилган миллиардлар($)ўзбек ғазнасига қайтарилса етади.\nКоррупция илдизи таг-томири билан чопилса етади.\nЮртда шаффоф декларация ўтказилса етади.\nҲашарга чет эл давлатлари тортилса етади”.\n“Қозоқ олис саҳрода бошкент (Остона)қурди-ку. Ўзбек ундан ибрат олади,деб ўйлайман. Бугун бўлмаса эртага…\nИстак,ғайрат билан битмайдиган иш йўқ “.\n“Ҳар ишни хайр деб бил”.\nЎлжас Сулейман сўзи:\n“Истак билан очун қурилган “.\n“Истак билан очун тирик”.\nМен кўнглимда гап сақлолмайман.Кечинмани йўлдошларимга айтдим.Ўжар Ўрдабекли мени қувватлади:\n-Ўғлим Қашқадарёнинг Чироқчи туманидан уйланган. Шунга юқори нуқтадан ҳар йили бир-икки марта ўтиб қайтамиз.Қариндошчилик-да.”Бор тавоғим,кел тавоғим ,бормасанг,келмасанг,ўртада син тавоғим”дейди ўзбек.Бежисмас-да бу.\nБу дилбар табиат мени сеҳрлаган бўлса-да ,лекин Сиз айтган фикр миямга келмаган. Мен Ўзбекистоннинг пойтахти Самарқанд бўлиши ҳақида матбуотда ўз мақолаларим билан чиқишлар қилганман.\nБироқ бу ер Самарқандга нисбатан бошкент бўлишга кўпроқ мос кўринади. Сиқинтилик йўқ.Бўзиш,тузаш йўқ.Қуришга чиқим кам бўлади.Ҳарбий –стратегик масалага қулай.Осмондай кенглик. Чўққилардан борлиқ кўриниб туради.Бу ерни қайси подшо пойтахт қилса,менимча у тарихда қолади.\n-Менам шундай ўйлайман,-профессорга қўшилди Қаҳрамон.\n-Мен бошкентни Остонадан-да маҳобатли кент бўлганини,ундан Ғарб ҳам ҳайратга тушганини кўраяпман.Хаёлан.Яна Америкадек қудрат… отига минганини ҳам кўраяпман.хаёлан.\n-Фантазия ҳам эви билан, Эврил Турон жаноблари.\n-Нима ҳам дердим,ишониш қийин бўлган ҳақиқиқат.\n-Кашфиётлар ҳам фантазиядан туғилади,-гап қистирди Қаҳрамон Маҳмуд.\n-Мен бу бошкентга Темуркент деб ном бераман.\n-Сал осмондан тушсалар,жаноб,-хо-хо..лади профессор.\n-Мен эллик йилдан кейин Темуркентдан Москвага юраман!\n-Эллик йилдан кейин-а?..\n-Такрорлашга ҳожат йўқ.\n-Жа,ҳаволаниб кетдилар-ку? Билсак бўладими,нимага?\n-Орзуга айб йўқ.Оқ йўл.Аммо бу вақтда ер юзида на Сиз бўласиз,на мен…\n-Мени яхши англабсиз,офарин!\nҚаҳрамон Маҳмуд бизни тушундими,йўқми,билмадим.У бизга ажабланиб боқди.Кейин Юқори Нуқтадан ўспиринлик пайтларидан бери ўтиб қайтишини,лекин бу ерга нисбатан ҳозиргидек илоҳийлик туймаганинини айтди.Сўнг яна қувноқ оҳангда қўшимча қилди:\n-Агар бу ер пойтахт бўлса ,биз қашқадарёликларга ҳам қулай,яқин бўларди.\n-Шовруқ Рўзимурод тирик бўлганида,бундан севинармиди?\n«аҳмадбой» иши бўйича яна бир жиноят иши судда ...\nЖиноят ишлари бўйича Қуйичирчиқ туман суди биносида судланувчилар А. Турсунбоев ва бошқаларга (судланувчиларнинг умумий сони — 16) нисбатан жиноят ишининг тергов билан ...


АҚШнинг Ўзбекистондаги фавқулодда ва мухтор элчиси Дэниел Розенблюм Фейсбук ижтимоий тармоғи фойдаланувчилари билан жонли мулоқот қилди. Facebook ... бирга бўлишни маъқул кўрадими...» Сўз ва фикр эркинлиги ҳақида «АҚШ сўз ва фикр эркинлигини қатъий қўллаб-қувватлайди. Очиқ жамият учун ...\nноябрь куни АҚШда чоп этилган ярим йиллик Toп-500 рейтингигига кўра дунё бўйича энг кучли суперкомпьютерлар рўйхатида Хитой ўзининг мавқеини мустаҳкамлашда ... тақдим этилган жами суперкомпьютерларнинг 45,6 фоизини ташкил этади. АҚШ улуши бу рўйхатда 23,4 фоиздан иборат. Суперкомпьютерларининг қуввати ...\nАҚШ президенти Доналд Трампга импичмент хавф солмоқда. Импичмент (айрим мансабдор шахсларнинг мансабдан четлатиш ва жавобгарликка тортиш жараёни) ... шахсларнинг мансабдан четлатиш ва жавобгарликка тортиш жараёни) АҚШнинг собиқ вице-президенти ва 2020 йилги сайловларда Демократик партиядан ...\nва Хитой АҚШ хавфсизлигига энг жиддий таҳдиддир», дея маълум қилган Пентагон раҳбари Марк Эспер ташкилотнинг расмий сайтида. «АҚШ миллий мудофаа стратегияси ... Эшлининг таъкидлашича, Россияга бу тариф жуда мос келади. АҚШ учун «экзистенциал таҳдид» бу «бир неча минг ядро қуроли»га эга Россиядир. ...\nАҚШнинг Вашингтон университети шифокорлари аниқлашича, кундузги уйқуни хуш кўрувчи одамлар Альцгеймер касаллигига кўпроқ мойил бўлиши маълум ...\n«Хориждаги ватандошлар» саҳифамизнинг навбатдаги меҳмони АҚШнинг Кентукки штатидаги Береа коллежида таҳсил олаётган ҳамюртимиз Достонбек ... таълимни давом эттиряпман. Фото: «Xabar.uz» — Нима учун айнан АҚШда таҳсил олишга қарор қилдингиз? — Андижонда ўқиб юрган кезларимдан ...\nаҳолиси АҚШнинг орол ҳудудида фақат консуллигини очиш билан чекланиб қолмаслигидан хавотирда, деб хабар берди журналистлар Мортен Зондергард Ларсен ва ... тарафдорлари ҳам Трампнинг Гренландиядаги режаларини ҳисобга олиб АҚШнинг консуллиги очилишига шубҳа билан қарашмоқда.— Мени кўпроқ Трампнинг ...\nАҚШнинг давлат қарзи рекорд даражани, 23 триллион доллардан зиёдни ташкил этди. Бу ҳақда АҚШ Молия вазирлиги маълум қилди. Қайд этилишича, Дональд ... институтлари ўртасидаги кредитларни ташкил қилади. Эслатиб ўтамиз, АҚШ давлат қарзи 2019 йилнинг феврал ойида тарихда илк бор 22 триллион ...\nфуқаролари АҚШга кириши тақиқланган давлатлар рўйхатини кенгайтириш масаласи кўриб чиқилмоқда. Бу ҳақда CNN нашри хабар бермоқда. Таъкидланишича, тақиқ ... муаммонинг энг самарали ечими ҳисобланади. Шуни таъкидлаш жоизки, АҚШ ҳукумати тақиқларни бир вақтнинг ўзида барча давлатга нисбатан қўлламоқчи ...\nАбу Бакр Ал-Бағдодийнинг ўлими ҳақида хабарлар тарқалган, бу хабарни АҚШ президенти Доналд Трамп ҳам тасдиқлаган эди. «The Guardian» нашрининг ... кучлари бу операцияда катта вазифани бажарган. Уларнинг айтишича, АҚШнинг Суриядан чиқиб кетиши ҳам бир ўйин бўлган. Улар Бағдодийни анча ...\nЖеймс Мейсон 1980 йили АҚШнинг Айдахо штатида босқинчилик жиноятини содир этиб, воқеа жойидан яширинган эди. У босқин уюштирган барда уч инсон жабр кўрган. Бир аёлнинг ...\nЎзбекистондаги элчиси Меҳмет Сурайё Эр АҚШ Давлат котиби Майк Помпеонинг ҳарбий ҳаракатлар хусусидаги баёнотига муносабат билдирди. 22 октябрь куни Тошкентда бўлиб ўтган матбуот анжуманида ... булоғи» ҳарбий операцияси хусусида маълумот берди. У, айни чоқда, АҚШ ташқи сиёсат маҳкамаси раҳбарининг шов-шувларга сабаб бўлган фикрига ...\nАҚШнинг Портленд шаҳридаги мактаблардан бирида фожеа рўй бериши мумкин эди. Ўқувчилардан бири дуч келган одамни отиб ташлаш ниятида мактабга ...\nортида ўқиш имкониятлари хусусида маълумот бердилар. Кўргазмани АҚШнинг мамлакатимиздаги фавқулодда ва мухтор элчиси Дэниел Розенблюм кириш ... Ўзбекистонда илк бор ўтказилаётганини мамнуният ила қайд этди. «АҚШ ва Ўзбекистонни боғловчи муштарак ришталар талайгина. Жумладан, ҳар ...\nбуён ҳеч қандай ислоҳотлар олиб борилмаяпти. Биз Буюк Британия ва АҚШдан фарқ қиламиз. Чунки иқтисодиётдаги ҳар бир ислоҳот қаттиқ қаршиликка ... бўйича умумий ишончли қоида яратилган, деб айтмаган бўлар эдим. АҚШдаги сайлов натижалари Трамп учун кутилмаган даражада муваффақиятли ...\nқарздорларни номма-ном санамаган. Аммо маълумотларга қараганда, АҚШ, Бразилия, Аргентина, Исроил, Корея Республикаси, КХДР, Эрон, Венесуэла, ... ҳукумати халқаро тузилмадан 380 миллион доллар қарздор. Аввалроқ АҚШ президенти Дональд Трамп БМТга бадал пулини тўлашга шошилмаслик лозимлиги, ...\nва АҚШ ўртасида таълим тизимидаги ҳамкорлик доирасида америкалик беш нафар мутахассис юртимизга келди. Улар Халқ таълими вазирлигидаги ҳамкасблари ... ва ўқиш бўйича кўникмаларини баҳолаш методикасини ишлаб чиқади. АҚШ элчихонаси матбуот хизмати хабарига кўра, икки мамлакат мутахассислари ...\nбанки етакчи иқтисодиётлар — АҚШ, еврозона ва Хитой бўйича прогноз кўрсаткичларини пасайтирди. АҚШ иқтисодиёти ўсиши бўйича 2019 йил учун прогноз 2,5 фоиздан (июнь прогнози) ... ташкил этиши кутилмоқда. «Келиб тушаётган маълумотларга кўра, АҚШ иқтисодиёти ўсиши секинлашуви савдо божларининг ошиши ва сармояларга ...\nаъзо бўлиб кирамиз». Вашингтон узоқда, лек барчадан яқинроқ АҚШ Россияни тийиб туриш, Европа қитъасига маҳкамроқ ўрнашиш ниятида Украинани ... мудофаа соҳаларига қаратаётгани боиси ҳам шудир. Украина етакчиси АҚШ билан ажойиб алоқаларга эгалигини, мамлакат суверенитети ва ҳудудий ...\nҳукумат ёш қашшоқ қатламга ижтимоий ёрдамни яхши йўлга қўйилмаган. АҚШнинг ўзида жами 40 млн аҳоли камбағалдир. Хўжаликларининг ўртача даромади ... атиги 29,885 доллар ва қашшоқликнинг расмий даражаси - 30 фоиздир. АҚШдаги камбағал аҳолининг тўртдан уч қисми қора танлилар ҳисобланади ва ...


“Оқ-тепа” – “Нурафшон” | Oq-tepa\nЭртага “Нурафшон” билан ўйин\nЭртага Ўзбекистон Биринчилигида 4-тур ўйинларига якун ясалади. Турнинг навбатдаги учрашувида “Оқ-тепа” Бухоронинг “Нурафшон” жамоасини қабул қилади. Мазкур рақиблар биринчи лигада илк бор тўқнаш келишмоқда. Айтиш керак, рақиб лиганинг бу йилги дебютанти бўлса-да, 3 турдан кейин пешқадам бўлиб турибди. Қолаверса, Ўзбекистон Биринчилигида мағлубиятга учрамаган икки клубнинг биридир. Шу боис эртангги беллашув қизиқарли ўтишини тахмин қилиш қийин... давоми


Сифатидан гапиринг! – Сурхон тонги\nБош саҳифа / Жамият / Сифатидан гапиринг!\nИюл 7, 2018\tЖамият Изоҳ қолдириш 721 Кўрилди\nБирор-бир маҳсулот харид қилар экансиз, унинг, энг аввало, нархи қаторида сифатини ҳам билишни истайсиз. Мақбул сифат эса доимо харидорга фойда келтиради.\nХаридор бирор бир маҳсулотни танлашда талабларини қониқтирадиган даражадаги маҳсулотга эътибор беради ва уни харид қилишга доимо тайёр туради.\nШундан келиб чиқиб, бугунги кунда дунёнинг ривожланган давлатларида истеъмол товарларини сифат билан таъминлаш, истеъмолчи талабини сифатли маҳсулотлар ва хизматлар билан қондириш масалаларига чуқур эътибор қаратилмоқда.\nИқтисодиёти ривожланган давлатлардаги машҳур брендларга эга корпорацияларнинг сифат менежментига асосланган бошқарув тизимига ўтиши ва тезкорлик билан халқаро бозорнинг улар томонидан интервенцияси сифат менежментининг корхона муваффақиятидаги ўрнини яққол кўрсатмоқда.\nМасалан “Coca-cola” компанияси салқин ичимликларининг сифати ва бренди истеъмолчилар эътиборини қозонганлиги натижасида, ҳатто рақобат кучли Европа мамлакатларида ушбу ичимлик кофе маҳсулотлари билан ҳам рақобатга киришиб кетди.\nМаҳсулот сифатини таъминлаш ишлаб чиқариш босқичида амалга оширилади. Маҳсулот сифати уни тайёрланиш меъёрий-техникавий ҳужжатлари, жиҳозлар, ускуна ва асбоблар олинадиган хом ашё, материал ва жамловчи буюмлар сифати билан аниқланади.\nФойдаланишда маҳсулот сифатини баҳолаш мезони унинг кўрсаткичлари илова қилинган техникавий ҳужжатларда қайд қилинган мос кўрсаткичларга, яъни талабни қондириш зарур бўлган эҳтиёжларга мувофиқлиги даражасидир.\nСифатни бошқаришда ишлаб чиқариш ва мутасадди раҳбар ҳамда ходимларни ушбу соҳадаги билимларини оширишга ундай билиш зарурдир. Бу эса маҳсулотнинг сифат даражаси ривожини белгилайдиган омиллардан биридир.\nвилоят стандартлаштириш ва\nметрология бошқармаси ходими\nОлдинги Нур улашиб\nКейинги Фуқаролик масъулияти


Қозоғистонда Эрон атом лойиҳаси бўйича музокаралар давом этмоқда\n28 июн 2022, Тошкент вақти: 18:28\nҚозоғистоннинг Олма ота шаҳрида Эрон атом лойиҳаси бўйича музокаралар давом этмоқда. Эрон ўз ядровий дастурмнинг энг мунозарали қисмларидан воз кечиши эвазига халқаро санкцияларни енгиллатиш ваъда қилинмоқда.\nЭрон делегацияси раҳбари Саид Жалилий Олма отадаги музокаралар пайти ўз мамлакати атом лойиҳасини ҳимоя қиларкан, жаҳон ҳамжамияти Эроннинг уранни тўйинтириш ҳуқуқи борлигини тан олиши кераклигини яна бир бор таъкидлади.\nМузокараларда силжишга Эроннинг уранни қайта ишлаш ҳуқуқини тан олиш билан эришиш мумкин, демоқда Жалилий.\nЭронга қарши киритилган жазо чоралари мамлакат иқтисодига жиддий зарар етказиб, нефтдан олинадиган даромадни қисқаришига, миллий валютанинг қадрсизланиши ва ишсизликнинг ошишига олиб келди.\nБМТ Хавфсизлик Кенгашининг беш доимий аъзоси - АҚШ, Россия, Хитой, Буюк Британия , Франция ва Германия билан Эрон ўртасида бошланган Олма отадаги музокараларда иккала томонни ҳам қониқтирадиган бир тўхтамга келишларига умид қилинмоқда.


Ислом Тўхтахўжаев: "Мени терма жамоага нега чақиришмаганини билмайман, буни ҳайрон қоладиган жойи йўқ"\n7 сентября, 2021, 22:41\nТеги:Ўзбекистон МТЖ | Сречко Катанец | Кызылкум | Суперлига | Швеция\nФутболчи бош жамоамиз учун ёрдам беришга тайёр!\nЎзбекистон миллий терма жамоаси янги бош мураббий бошчилигида дастлабки халқаро ўртоқлик ўйинини ҳам ўтказди. Швеция билан ўйиндан Сречко Катанец ўзи учун хулосалар чиқаргани аниқ. У футболимиз билан ҳали танишиш жараёнида. Ўша ўйиндан кейин ўзи ҳам терма жамоа билан иш бошлаганига ҳали кўп бўлмагани ҳақида гапирди. Яъни, Катанец футболчиларнинг имкониятларини энди-энди яқиндан кўра бошлаяпти.\nМаълумки, Швеция билан ўйин учун чақирилган таркибни словениялик мутахассис тузгани йўқ. Унгача Равшан Ҳайдаров тайёргарлик учун футболчилар рўйхатини шакллантирган бўлиб, Катанецнинг илк йиғинига айнан у тузган ўйинчилар таркиби жалб этилди. Унда эса бир қатор терма жамоа ўйинчилари рўйхатдан жой олмаганини кўриш мумкин эди.\nМасалан, айни пайтда “Қизилқум” шарафини ҳимоя қилаётган Ислом Тўхтахўжаев Сречко Катанецнинг дастлабки ўқув-машғулот босқичига таклиф қилинмади. Қолаверса, яна бир қатор легионерлар ҳам турли сабабларга кўра жалб қилинмаганди. Аммо Тўхтахўжаевни чақириш муаммо эмасди. Мунтазам равишда миллий термада ўйнаб келаётган футболчининг бу сафарги йиғиндан четда қолгани мухлисларни ҳам бироз ҳайрон қолдиргани рост. Шубҳасиз, футболчининг ўзи ҳам яна термадан таклифни кутганди. Аммо бу сафар бундай бўлиб чиқмади. “Қизилқум” ҳимоячиси эса Швеция билан ўйиндан четда қолганига қуйидагича муносабат билдирди.\n- Мени нима учун терма жамоага чақиришмаганини билмайман. Буни мураббийлар билади. Бунинг ҳайрон қоладиган жойи йўқ. Футболда ҳамма нарсага тайёр туриш керак. Албатта, мен доим терма жамоамиз учун ёрдам беришга тайёрман, - дея изоҳ берди, Тўхтахўжаев.\nКўриниб турибди, Ислом терма жамоага чақирилмаганидан қаттиқ ташвишда эмас ва бу вазиятни у нормаль ҳолатда қабул қилди. Энди бевосита вакилларимизнинг Швеция билан ўйинига тўхталсак, деярли кўпчилик мазкур баҳсни кузатди. Шу жумладан футболчилар ҳам. Барибир терма жамоада ўйнаб келаётган ўйинчининг жамоадошлари иштирокидаги ўйинни телевизор қаршисида кузатиш ҳам осон эмас.\n- Тўғрисини айтсам, мен миллий терма жамоамизнинг Швецияга қарши ўйинини фақат иккинчи бўлимини кўра олдим. Умумий маънода шуни айтишим мумкинки, йигитлар кучли рақибга қарши яхши ҳаракат қилдилар. Аммо терма жамоамиз ўйинида ҳали бирор-бир ўзгариш бўлди, дейиш қийин, - деб муносабат билдирди, Ислом.\nТаркибга жалб қилинган ўйинчилар орасида ёшлар ҳам кўпчиликни ташкил қилди. Ҳимояда эса янги тандем синаб кўрилди. Ўз навбатида кўп йиллардан буён бош жамоамиз учун тўп суриб келган Ислом Тўхтахўжаев ҳам ўйинни кузатиш чоғида айнан мудофаа чизиғимиздаги йигитларнинг ҳаракатларини диққат билан кўрган бўлса ажаб эмас. Кўпчилик ҳимоядаги хатолар кўзга ташлангани ҳақида фикр билдирмоқда. Бунга жавобан “Қизилқум” аъзоси шундай деди:\n- “Швеция каби терма жамоаларга қарши ўйинларда хатолар бўлиши табиий. Айнан шундай учрашувлар орқали тайёргарлик кўрилади. Ҳаммаси ўйиндан-ўйинга яхшиланиб боради”.\nМураббий ва футболчилар ўртасида ўзаро ишонч бўлиши ҳам катта аҳамият касб этади. Буни Сречко Катанец яхши тушуниб турибди. У терма жамоадаги илк йиғин ва ўйин орқали ўйинчилар билан танишди ва бир-бирида оз бўлса-да, таассурот пайдо бўлди. Унинг қандай услуб ва тактикадан фойдаланиши ҳам биз учун қизиқ. Ҳозирча битта ўйин орқали бунга етарлича жавоб бериш қийин. Шу ўринда Тўхтахўжаев янги мураббий борасида шундай деди:\n- “Сречко Катанецнинг эришган натижаларидан яхши мураббий эканлиги билиниб турибди. Ироқ билан уч марта ўйнаган бўлсак, ҳимоявий услуб танлаганди. Ҳар бир мураббий қўл остидаги футболчиларидан келиб чиқиб тактика танлайди”.\nҲозирда футболчи эътиборини “Қизилқум”нинг навбатдаги ўйинларига қаратган. Биласиз, навоийликлар Суперлиганинг бу мавсумида медаллар учун курашмоқда ва бу борада уларда ҳам имконият бор. Бу турда “Қизилқум” “Локомотив”ни қабул қилади. Бу Тўхтахўжаевнинг собиқ клуби эканини биласиз-а? Демак, Ислом учун бу янада аҳамияти юқори бўлган ўйинга айланади.\n- Биз ҳар доимгидек тайёргарлик кўряпмиз. Олдимизда “Локомотив”га қарши жуда муҳим учрашув кутиб турганини тушуниб турибмиз. Уларни ҳар томонлама ўрганиб чиқяпмиз. Бу яхши ўйин бўлади. Олдимизга қўйган мақсадимизга эришиш учун ғалабалар қозонишимиз керак, - деди футболчи.


Ҳам чиройли, ҳам хатарли кўл – ТАФСИЛОТ\nТаҳлил 1 та фикр 442 марта кўрилган\nҲам чиройли, ҳам хатарли кўл\n18 феврал куни сайёрамиздаги энг чиройли кўллардан бири бўлмиш Сарез кўли пайдо бўлганига 105 йил тўлди. Унга қараган киши ҳам ҳайратланади, ҳам хавотирланади. Чунки у ҳаммани этади мафтун, аммо замирида улкан хатар яширин. Нега бундай деётганимизни ҳадемай билиб оласиз.\nКўл тарихи фожеадан бошланган. 1911 йили қиш кечаларидан бирида Помир тоғининг ғарбий қисмида кучли зилзила содир бўлди. Дарани кўчки босиб Мурғоб дарёсини бўғиб қўйди, у ердаги Усой қишлоғи ҳам кўчки тагида қолиб кетди. Ернинг ўпирилиши натижасида пайдо бўлган табиий тўғоннинг баландлиги 567 метр, узунлиги 5 километрга тенг. У ҳалок бўлган қишлоқ номи билан аталади. Дарада сув тўпланиши туфайли ҳосил бўлган кўлнинг номи эса олти ойдан сўнг сув тагида қолиб кетган қишлоқ номидан олинган.\nСарез-Помир зилзиласи, 1911 йил 18 февраль\nҲозир Сарезнинг узунлиги деярли 70 километрга, чуқурлиги 505 метрга тенг, унда 17 млрд куб-метр сув мавжуд. Айнан сувнинг мўллиги туфайли бу чиройли кўл бир лаҳзада енгиб бўлмас офатга айланиши мумкин.\nСарез кўлидан уч йилгача сув оқиб чиқмай турди. 1914 йилда Усой тўғонида булоқлар пайдо бўлди. Табиий филтрланиш натижасида кўлга оқиб келаётган ва оқиб чиқаётган сув миқдори тенглашди, бироқ табиий тўғоннинг мустаҳкамлигига путур етди. Шу боис кўл ва унга туташ ерлар ёпиқ ҳудуд деб эълон қилинди. Ҳозир ҳам Сарезга бориш осон эмас. Кўлнинг гўзаллигидан баҳраманд бўлишни хоҳлаган сайёҳлар махсус рухсатнома олишларига тўғри келади.\n“Уйқудаги аждарҳо” (Сарез кўли)нинг сунъий йўлдошдан олинган сурати\nҲозир тўғондан 57 та булоқ сизиб чиқаяпти. Навбатдаги зилзила пайти ичидан емирилаётган дамбани сув ювиб кетмаслигига ҳеч қандай кафолат йўқ. Бу кутилаётган хатарнинг биттаси холос. 1967 йилда ундан ҳам катта хатар мавжудлиги маълум бўлди. Кўлнинг ўнг қирғоғида геологлар икки километрга чўзилган ёриқларни аниқлашди. Тадқиқотлар уларнинг замирида исталган пайтда кўлга ёпирилиши мумкин бўлган улкан кўчки яширинганини кўрсатди. Уни Ўнгқирғоқ кўчкиси деб аташди. Турли маълумотларга қараганда унинг ҳажми 0,5 куб-километрдан 2 куб-километргача етади.\nЎт балосидан, сув балосидан ўзи асрасин\nБулоқлар суви тўғонни ичдан емириши туфайли ёки кўчки туфайли кўл тошиб тўғонни ювиб кетиши мумкин. Иккала ҳолат ҳам фожеалидир. Москва давлат университети механика институти олимларининг ҳисоб-китобларига кўра Усой тўғони бузилса уч километрдан зиёдроқ баландликдан улкан сел оқими Амударё, Бартанг, Панж дарёлари водийсига, Қорақум каналига ёпирилиб, йўлида нимаики учраса оқизиб кетади. Тоғларда вайронкор тўлқиннинг баландлиги 150 метр бўлади. Текисликда унинг баландлиги 15 метргача пасайса-да, кенглиги 25 километрга, тезлиги 100 км-соатга етади. Ҳалокат зонаси Тожикистон, Афғонистон, Ўзбекистон ва Туркманистоннинг айрим ҳудудларини қамраб олади. Тожикистон фавқулодда вазиятлар қўмитасининг маълум қилишича, айни пайтда ушбу ҳудудларда 6 миллионга яқин киши истиқомат қилмоқда.\nЮзага келиши мумкин бўлган офатнинг эҳтимолий кўриниши\nРоссиялик геофизик Леонид Папирин фалокат юз берса 600 мингга яқин инсон ҳалок бўлади деб ҳисоблайди. Унинг тахминича сел Душанба — Хоруғ автомобил йўлини, Панж ва Амударёдаги барча кўприкларни ювиб кетади, Ўзбекистон ва Туркманистондаги гидромелиорация иншоотларини, шу жумладан Қорақум канали ва унинг бўйида жойлашган аҳоли пунктларини вайрон қилади. Уч давлат ўртасидаги поездлар қатнови узилиб қолади\nСарез фалокати оқибатларини математик моделлаштириш ишларига раҳбарлик қилган инженер-гидротехник Андрей Захватов фалокат оқибати янада фожеалироқ бўлади деб ҳисоблайди. 1987 йилда олинган натижалар махфийлаштирилган бўлиб, 14 йилдан сўнггина эълон қилинган. Ҳисоб-китобларга кўра ҳалокат зонаси юқорида айтилган тўрт мамлакатдан ташқари Қозоғистоннинг айрим ҳудудларини ҳам қамраб олади. Бошқа жойлар қатори қабристонлар, чорва кўмилган жойлар, Афғонистон ва Тожикистондаги урушдан қолган миналаштирилган майдонлар сув остида қолади. Юз минглаб одамлар ҳалок бўлади. Миллионлаб қочоқлар Қозоғистон, Россия ва Европа мамлакатларига ёпирилади. Бу кўп давлатларда криминоген вазият ёмонлашишига олиб келади.\nОлимлар Сарез булоқлар туфайли намиқиб кетган тўғонни юқиб кетиши ёки қирғоқлари ўпирилиши натижасида тошиб кетишидан огоҳлантиради. Фото: Сергей Жуков / ТАСС\nХатар ва хабар\nБугунги кунда кўлдан кутилаётган хатарнинг олдини олишга қаратилган методларнинг ҳаммаси совет давридаги илмий ишланмаларга асосланади. Мутахассисларнинг барчаси сув сатҳини пасайтириш керак деган фикрда. Бунинг энг осон ва арзон усули Усой тўғонидаги табиий филтрланишни кучайтиришдир. Тўғонда гидроэлектростанция қурилса бу усул жуда кўп фойда келтириши ҳам мумкин.\nТўғон бузилса, сув Орол денгизигача бўлган ҳудудни юқиб кетиши мумкин\nСовет иттифоқи тарқалиб кетгандан сўнг тожик ҳукумати минтақадаги қўшнилари билан биргаликда Сарез муаммоси юзасидан ёрдам сўраб жаҳон ҳамжамиятига мурожаат қилди. Туркманистон, Қирғизистон, Қозоғистон, Ўзбекистон и Тожикистон ҳукуматлари ҳам интеллектуал, ҳам молиявий ёрдам олишдан умидвор эдилар. Ниҳоят 2000 йилга келиб Жаҳон банки бошчилигида кўлга оид халқаро лойиҳани амалга ошириш бошланди. Хорижлик олимлар ҳам муаммони сувнинг табиий сизиб чиқишини кучайтириш йўли билан кўл сатҳини пасайтириш орқали ҳал қилиш мумкинлигини таъкидлашди. Аммо уларнинг олти йиллик меҳнатининг кўзга кўринарли самараси Сарезда хавфдан огоҳ қилиш ва мониторинг тизими пайдо бўлиши бўлди. Энди тўғоннинг ўртасида кузатув пункти кеча-кундуз ишлаб турибди. Душанбе шаҳри, Барчадив қишлоғи ва Рўшан қўрғони билан ишончли радиоалоқа йўлга қўйилган.\nТўғоннинг ўзига датчиклар ўрнатилган. Кузатув нуқталарида узлуксиз навбатчилик қилувчи операторлар сув сатҳини ва бошқа кўрсаткичларни назорат қилишади. Сув сатҳи кескин кўтарилганда улар зудлик билан тревога эълон қилишлари керак. Атрофдаги қишлоқлар аҳолисига кўрсатма берилган — хатар хабари берилган заҳоти улар аввалдан тайёрлаб қўйилган хавфсиз жойларга кўчишлари лозим. У ерларда улар учун дори-дармон, озиқ-овқат, адёл, чодир, тўшаклар ғамлаб қўйилган. Эксперт гуруҳи билан бирга кузатув станциясида бўлган Леонид Папириннинг айтишича, станциядан туриб кўл сатҳини кузатиш жуда қулай. Аммо фалокат юз берганда тўлқин кузатувчилар уйчасини бир зумда ювиб кетади, улар ҳеч қандай сигнал беришга улгуришмайди. «Хабар бериш тизими ҳар қандай ҳолатда ҳам ишлаши учун яна бир станция керак. Уни иложи борича юқорига, тўлқин етолмайдиган нуқтага жойлаштириш лозим», — дейди россиялик мутахассис.\nРасмий Душанбе вазият назоратда эканини таъкидлаб келади ва кўлнинг чучук сувини экспорт қилиш ниятида. Фото: Шерстенников / РИА Новости\n«Бағдодда ҳаммаёқ тинч»\nҲозирча вазият осойишталигига амин бўлган тожиклар кўлдан қандай фойда кўриш ҳақида ҳам ўйлашмоқда. Сарез сувини сотиш фикри илк бор 2011 йили ўртага ташланган. Агар бу таклиф амалга ошса Тожикистон ғазнасига йилига 100 млн долларгача фойда келтирар эмиш.\nУндан сўнг Сарез сувини Эрон бензинига бирга бир нисбатда алмашиш таклифи билдирилди. Кейин кўл суви учун пул тўлашга тайёр Ўзбекистонгача қувур ётқизиш ҳақида гапирилди. Ҳатто кўлда сувни қадоқлайдиган завод қуришни таклиф қилганлар ҳам бўлди. Тожикистон фанлар академиясининг геоэкология ва сейсмик хатарни баҳолаш лабораторияси бошлиғи Анатолий Ишукнинг фикрича кўл ресурслари фойда келтириши керак. «Сарез минтақадаги сув танқислиги муаммосини ҳал қилиш имконини беради. Қувур ётқизиш ёки сув қадоқлаш заводини қуриш — технологик масала. Муҳими — обиҳаёт захирасини сақлаб қолиш, хатарга ортиқча баҳо бериб уни шунчаки оқизиб юбормаслик», — дейди Анатолий Ишук.\nТожик академиги Собит Неъматуллаев ҳам уйдирма деб ҳисоблайди. «Бизнинг геологларимиз швейцариялик мутахассислар билан бирга ўтказган тадқиқотларнинг кўрсатишича, кўлга ҳеч қандай ҳалокатли тоғ кўчкиси хавф солаётгани йўқ. Кўчки ҳақидаги гапларнинг бари уйдирма», — деди олим «Вечерний Душанбе» нашрига берган интервюсида.\nЎтган йилнинг 7 декабрида Мурғоб районида етти-саккиз баллик зилзила юз берди. Зилзила маркази Сарез кўлидан бор-йўғи йигирма километрча узоқликда эди. Аҳоли уйлари, автомобил йўллари, кўприклар, ГЭС ва каналлар шикастланди. Усой тўғонига эса зарар етмади. Кузатув пунктлари озгина тош кўчишини қайд этди холос. Бу тожикларни буткул хотиржам қилди. «Усой тўғони тўлиқ бузилиб кетиши ва Бартанг — Панж — Амударё водийларига улкан сел ёпирилиши ҳақидаги гап-сўзлар муаммонинг моҳиятини тушунмайдиган «мутахассислар» ва журналистларнинг асоссиз хулосаларидир. Усой тўғони муаммоси Сарез кўли пайдо бўлганидан бери жуда кўп баҳс ва мунозараларга сабаб бўлган. Ҳозир бир нарса аниқ: тўғон мустаҳкам ва бир лаҳзада бузилиб кетиши мумкин эмас», — дейилади «Авесто» нашри тарқатган хабарда.\nХавфли кўлга энг яқин аҳоли пункти ундан уч километр олисда жойлашган Барчадив қишлоғидир. Барчадивлик етмиш олти яшар Мавлодод Маскаевнинг кузатишларига қараганда охирги ярим аср мобайнида кўл сатҳи 20 метр кўтарилган. Айтгандай, унинг катта бобоси Сарезнинг биринчи нозири бўлган — 1912 йилдан 1922 йилгача кузатувчи вазифасида ишлаган. Бугунги кунда Мавлодод бобонинг ўғли полковник Қадам Маскаев Тожикистон фавқулодда вазиятлар қўмитаси ҳузуридаги Усой тизимидан фойдаланиш бошқармаси бошлиғи вазифасида хизмат қилади. У ҳар ҳафта қадрдон Сарезига келади. «Декабр ойининг бошларида мен Қадам Маскаев билан телефонлашдим. Усой тўғонининг ҳолатини мониторинг қилиш унинг бўлинмасининг вазифасига киради. У Сарез кўлида фалокат содир бўлиш эҳтимоли сақланиб тургани ва борган сари кучаяётганини яна бир бор тасдиқлади», — дейди гидротехник Андрей Захватов.\nТуркманистон, Қирғизистон, Қозоғистон, Ўзбекистон, Тожикистон ҳукуматлари ҳам интеллектуал, ҳам молиявий ёрдам олишдан умидвор эдилар….


Сабина Шарипова: Эртанги учрашувларга тайёрман\n6 ноябрь, 2017, 14:57\nМамлакатимизнинг биринчи рақамли теннисчиси Сабина Шарипова Таиландда хотин-қизлар теннис уюшмаси – WTA томонидан ўтказилаётган "Нua Hin Championship – 2017" турнирида иштирок этмоқда.\nНуфузли мусобақанинг яккалик баҳсларида Сабина илк учрашувини россиялик Евгения Родинага қарши ўтказади. Шунингдек, С.Шарипова жуфтлик баҳсларида АҚШ вакили Кейтлин Крисчен билан россиялик Ксения Ликина ҳамда япониялик Хироко Куватани синовдан ўтказади.\n– Эртанги бўлиб ўтадиган учрашувларга тайёрман. Яккалик ва жуфтлик баҳслардаги рақибларимни яхши биламан. Умид қиламанки, мазкур мусобақа мен учун омадли ўтади, – дейди Сабина Шарипова Sports.uz интернет порталига берган интервьюсида


Беларусь бозорларида Қозоғистон маҳсулотлари - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nБеларусь бозорларида Қозоғистон маҳсулотлари\nБеларусь компаниялари Қозоғистон маҳсулотларига қизиқиш билдирмоқда. Юборилган ун ва ёрмалар, ёғ ва мойлар, қандолат ва балиқ маҳсулотлари, табиий шарбатлар, гўшт ва сут маҳсулотлари жуда харидоргирлиги билан ажралиб туради. Таъкидлаш жоиз, ўтган йили мамлакатлар орасида товар айланмаси 690 миллион доллардан зиёдни ташкил қилди. Яқин муддатда томонлар бу кўрсаткични янада юксалтириш ниятида. Мутахассислар таъкидлашича, янги бизнес ҳамкорлар билан иш бошлаш ва маҳсулот етказиб беришни оширишда ихтисослаштирилган кўргазмалар алоҳида ўрин тутади. Яқинда Беларусь пойтахтида ўтган тадбирда мамлакатимизнинг 6 та етакчи компанияси ўз маҳсулотини тақдим қилди.\nАЯН ЕРЕНОВ, ҚОЗОҒИСТОН ТАШҚИ САВДО ПАЛАТАСИ БОШҚАРУВИ РАИСИ:\n- Ҳар бир бўлажак истеъмолчи Қозоғистон стендини келиб кўриши мумкин. Бевосита ҳамкорлик масалаларини муҳокама қилса бўлади. Биз, албатта, Минск ва Беларуснинг бошқа шаҳарларидаги йирик дилер ҳамда дестрибьютер компанияларини таклиф қилдик. Экспортни йўлга қўйиш – биз учун жуда муҳим.\nШуни ҳам айтиш керакки, Қозоғистон қайта ишланган маҳсулот экспорти географиясини тобора кенгайтиряпти. Бугунги кунда мамлакатимиз маҳсулоти 48 давлатда сотилади. Россия, Швейцария, Япония, Баҳрайн, Малайзия, Болгария, Молдова, Ливан ва бошқалар шулар жумласидан.\nМинскунгўштБеларусь бозорлариҚозоғистон маҳсулотлариёрмаёғмойқандолатбалиқ маҳсулотларитабиий шарбатлар\nҚозоқ орнаментларининг ўзига хослиги


Лола Каримова ўзининг нонуштаси рецепти билан ўртоқлашди | Ўзбекистон ва жахон янгиликлари\nЛола Каримова ўзининг нонуштаси рецепти билан ўртоқлашди\nЖамият 1 март 14:59 594\nЎзбекистон биринчи президенти Ислом Каримовнинг кенжа қизи Лола Каримова-Тилляева Instagram саҳифасида севимли нонушта рецепти билан ўртоқлашди.\n“Менинг нонушта пайтида севиб тановул қиладиган овқатим бу кечга увитилган сули ёрмаси, яъни овсянкадир. Бунинг учун хом сули ёрмасини, олма ва тозаланган кунгабоқар ёки қовоқ уруғи, турли ёнғоқлар, сариқ майиз ва сут (бодом, соя ёки сули ёрмасидан тайёрланган сут) ва майдаланган долчин (корица) керак бўлади.\nБир ярим стакан сули ёрмасига тўртдан бир стакан писта, тўртдан бир стакан турли ёнғоқ мағизлари керак бўлади. Мен ўз рецептимда тозалланган қовоқ ва кунгабоқар уруғлари, табиий кешью, майдалаб тўғралган яримта катта олма ва тўртдан бир стакан майиз ишлатаман.\nБиринчи қуруқ мевалар аралаштирилади, сўнг олма қўшилади ва аралаштирилгандан кейин чуқур идишга жойлаштирилиб устидан сут қуйилади. Бутун аралашма сут билан қопланиши керак. Устидан корица сепсангиз ҳам бўлади.\nМен корицани яхши кўраман, у яллиғланишга қарши яхши восита бўлиб, антиоксидант ҳисобланади; қонда қанд даражасини нормаллаштиради ва юрак фаолиятига фойдали. Мен тўртдан бир чой қошиқ корица қўшаман.\nБўтқани ёпиқ контейнерда кечқурун холодильникда қолдираман. Эрталаб эса нонуштам тайёр ҳамда бу вақтимни тежайди.\nЎзингизга керакли қисмини олиб, қолганини эртасига ҳам қолдиршингиз мумкун. Корица\nқўшилган сули ёрмаси холодильникда бир ҳафтагача сақланиши мумкин.\nБу нонуштанинг сири шундаки, кечга увитилган хом сули ёрмаси барча фойдали моддаларни ўзида сақлаб қолади ва ошқозондаги яхши бактерияларга озиқа бўлади. Бу бактериялар бахт гармони ҳисобланган серотонинни ишлаб чиқаради”, – деб ёзган Лола Каримова.


Халқаро хабарлар, 26 феврал 2006\nЭрон атом энергияси вазири Ғулом Ризо Оғазода Россия таклиф этган уранни бойитиш дастури бўйича Теҳрон ва Москва деярли келишиб олганини маълум қилди.\nОғазода бу ҳақда Эроннинг Бушеҳр шаҳрида Россиялик ҳамкасби Сергей Кириенко билан бўлиб ўтган музокаралардн кейин маълум қилди.\nРоссиянинг таклифига кўра, Москва Эроннинг тинч мақсадлардаги ядровий дастури учун уранни бойитиб бериши кўзда тутилган. Бундан мақсад Эрон ўзи бойитган уранни ядровий қурол ясаш учун ишлатиши мумкинлигига оид Ғарб мамалкатлари хавотирларига барҳам беришдан иборатдир.\nИкки томонлама музокараларнинг яқин кунларда Москвада давом этиши кутилмоқда.\nКобул яқинидаги қамоқхонада махбуслар қўзғолон кўтарди. Махбуслар хавфсизлик чоралари юқори бўлган қамоқхонанинг бир қисмини назорат қилмоқда.\nАфғонистон жазони ижро этиш муассасалар бошқармаси бошлиғи Абдул Салом Бахшининг маълум қилишича, кечаси Пули Чарки қамоқхонасининг баракалридан бирида кўтарилган қўзғолонда соқчилар чекинишга мажбур бўлган.\nБу баракда 1300 га яқин махбус, жумладан Ал-Қайда ва Толибон ҳаракатига аъзоликда айбланганлар сақланади.\nАфғонистон адлия вазири ўринбосари Муҳаммад Қосим Хошимзаийга кўра, қўзғолон, соқчилар махбусларга янги қамоқхона кийимларини тарқата бошлагнида, баъзи махбуслар уларни кийишдан бош тортганидан чиққан.\nАфғонистон расмийсининг маъул қилишича, қўзғолонда камида тўрт махбус жароҳатланган, лекин махбуслар уларга таклиф этилган тиббий ёрдамни рад этган. Соқчилар жароҳатлангани йўқ.\nИроқда мазхаблараро зўравонликлар давом этмоқда.\nБугун Бағдоддаги маҳаллалардан бирига уюштирилган ракета ҳужумида камида 6 киши ўлдирилди ва 32 киши жароҳатланди. Ракеталарни ким отгани номаълум қолмоқда.\nБақуба шаҳрида эса қуролланган шахслар футбол ўйнаётган ўсмирларга қарата ўт очгани оқибатида икки болакай ҳалок бўлди ва беш нафари жароҳатланди.\nАйни пайтда, радикал қарашдаги шиа руҳонийси Муқтада ас-Садр барча ироқликларни бирлашишга чақирди.\n“Барча мўминларни, сунний ва шиаларни Пайғамбаримиз Муҳаммад (САВ) айтганидек биродар бўлишга чақираман”, - деди ас-Садр.\nУ шунингдек барча ироқликларни бирлашиб, АҚШ қўшинларининг Ироқдан олиб чиқилишига қаратилган уринишларга ҳисса қўшишга чақирди.\nЎтган чоршанба куни Самаррадаги шиаларнинг муқаддас зиёратгоҳида содир бўлган портлашдан кейин шиа ва суннийлар ўртасида бошланган тўқнашувлар давом этмоқда.\nПолицияга кўра, бугун Басрдаги шиалар масжидида портлаш рўй берган ва камида икки киши жароҳатланган. Шунингдек, асосан шиалар яшайдиган Ҳилла шаҳарчасида автобус бекатида рўй берган портлаш оқибатида беш киши ҳалок бўлгани айтилмоқда.\nЎтган чоршанба куни бошланган мазхаблараро зўравонликларда 200га яқин одам қурбон бўлди.\nАйни пайтда, Ироқ Бош вазири Иброҳим Ал Жаъфарий мазхаблараро бўхронни муҳокама қилиш учун келаси сешанба куни Туркияга бориши айтилмоқда.\nБу ҳақда Туркия Бош вазири Ражап Тойип Эрдўған маълум қилди.\nЭрдўғаннинг баёнотида шунингдек айтилишича, яқин кунларда Муқтада ас-Садрнинг ҳам Анқарага бориши режалаштирилган.\nБўлажак музокараларда, дейилади Эрдўған баёнотида, Ироқдаги бўхронни ҳал этишда Туркия қандай ёрдам бериши мумкинлиги муҳокама этилади.\nТеҳронда юзлаб эронликлар Британия элчихонасига қарата қўлбола бомба ва тошларни отди. Намойишчилар қўшни Ироқдаги шиалар зиёратгоҳининг бомбардимон қилинишига норозиликларини ана шунда изҳор этди.\nНамойишда хавфсизликни таъминлашга жалб этилган ўнлаб полициячилар оловни пайдар-пай ўчириб туришди.\nЭрон 22 феврал куни Ироқнинг Самарра шаҳридаги шиалар зиёратгоҳида рўй берган портлаш муносабати билан етти кунлик мотам эъолн қилди. Эрон бу портлашни ташкил этганликда ғарб кучларини айбламоқда.\n25 февраль куни Санкт Петербургнинг Невск туманидаги гўштни қайта ишлаш корхонасида 19 яшар ўзбекистонлик йигит ҳалок бўлди.\nБу ҳақда Санкт Петербургдаги "Фонтанка " ахборот агентлиги хабар қилди. Маълум бўлишича, корхонада ишлаган 19 яшар ўзбекистонлик йигит хавфсизлик қоидаларига риоя қилмагани боис қорнидан жароҳат олган ва кўп қон йўқотиши оқибатида ҳалок бўлган.\nВоқеа Санкт Петербургдаги, Колонтай кўчаси, 7/2 уйда жойлашган "Альфа Нева" Очиқ турдаги хиссадорлик жамиятига қарашли корхонанинг гўштни майдалаш цехида содир бўлган.\nВоқеа қурбони Санкт-Петербургда рўйхатдан ўтмасдан яшаганлиги айтилмоқда.\nРоссия Давлат Думаси аксил террор операцияларига оид янги қонунни қабул қилди.\nЯнги қонун террорчлар томонидан гаровга олинган йўловчи самолётларни уриб тушириш, электрон почта ва телефон сўзлашувларни назорат қилиш ҳамда Россия ҳудудидан ташқарида опреацияларни амалга оширишга имкон беради.\nҚонун лойиҳасида кўрсатилган аксил террор операцияларини матуботда ёртишини тақиқловчи банди қонуннинг якуний кўринишидан олиб ташланди.\nПарламент қуйи палатаси қабул қилган ҳужжатни энди Федерал Кенгаш, ундан сўнг эса Президент Владимир Путин тасдиқлаши керак бўлади.\nМазкур қонун лойиҳаси 2004 йилда Россияда амалга оширилган террор ҳужумларидан сўнг ишлаб чиқилган эди.\nРоссия матбуотида эълон қилинган маълумотларда айтилишича, Чеченистонда 1999 йилда иккинчи ҳарбий кампания бошланганидан бери 3501 аскар ҳалок бўлган.\nИнтерфакс агентлигининг мудофаа вазирлигига таяниб хабар қилишича, бу рақамларга ички ишлар, Федерал хавфсизлик хизмати ва бошқа ҳуқуқ тартибот идоралари тасаруфидаги қўшинларининг талофотлари кирмайди.\nЧеченистонда жангу жадаллар тугаганига анча бўлганига қарамай, жанггарилар федерал кучлар ва улар билан ҳамкорлик қилаётган маҳаллий ҳукуматга қарши ҳужумлар уюштириб туради.\nОлматада мингга яқин одам иштирокида расмийлар томонидан тақиқланган намойиш бўлиб ўтди.\nНамойишчилар 13 феврал куни ўлдирилган Негиз Ақ Жол партияси ҳамраиси Олтинбек Сарсенбаевни хотирладилар.\nНамойишчилар расмийларнинг овоз кучайтиргичлар орқали намойиш ноқонуний эканига оид огоҳлантирувларига қарамсдан, йўлни тўсиб олган полициячиларни бир неча марта ёриб ўтдилар.\nМухолифат тарафдорлари Сарсенбаевнинг ўлимига алоқадрлар жавобгарликка тортилиши талаб қилди. Намойишда президент Нурсултон Назрбоевнинг истеъфога кетишини талаб қилганлар ҳам бўлди.\nМухолифатчининг ўлимида гумон этилиб беш нафар хавфсизлик хизмати ходими ва сенат маъмурияти бошлиғи Эржон утембаев ҳибсга олинди. Ҳибсга олинган хавфсизлик хизмати ходимлари штатдагими ё штатдан ташқарими номаълум қолмоқда.\nФаластин Президенти Маҳмуд Аббос агар Ҳамас гуруҳи Исроил билан тинчлик ўрнатиш уринишларига тўғаноқ бўладиган тақдирда истеъфога кетиши мумкинлигига ишора қилувчи баёнот берди.\nБританиянинг АйТиВи1 телеканалига берган интервьюсида Аббос Ҳамас гуруҳининг сиёсати халқаро меъёрларга тўғри келиши лозимлигини таъкидлади.\nЎтган ойдаги парламент сайловларида ғолиб чиқчан Ҳамас Ғарбнинг зўравонликдан воз кечиш ва Исроилнинг мавжуд бўлиш ҳуқуқини тан олиш ҳамда Исроил ва Фаластин ўртасида шу пайтгача имзоланган келишувларга амал қилиш чақириқларини рад этиб келмоқда.\nАйни пайтда, Ҳамас гуруҳи етакчиларидан бири Холид Машъал Дамашқда берган баёнотида, ўз гараҳининг Маҳмуд Аббос билан ҳамкорлик қилишга тайёрлиги, бироқ Фаластин раҳбари шарт қўймаслиги лозимлигини таъкидлади.\nТуриндаги қишки олимпия ўйинларида немис спортчилари энг кўп медаллар соҳиби бўлишди.\nИталиянинг Турин шаҳрида бугун якун топган қишки олимпия ўйинларида Германия спортчилари жамоаси 29 медал, жумладан 11 олтин медални қўлга киритди. Медалларнинг норасмий рейтингида Германиядан кейин иккинчи ўринни АҚШ, учинчи ўринни эса Австрия эгаллади.\nГермания 2002 йилда Солт Лэйк Ситидаги олимпия ўйинларида ҳам энг кўп медал соҳиби бўлган эди.\nТуриндаги Олимпиада бугун хоккей бўйича Финляндия ва Швеция ўртасида бўлиб ўтган финал беллашувида шведлар қўли устун келди. Бронза медали учун курашган Чехия ва Россия урашувида чехлар ғалаба қозонди.\nАйни дамларда давом этаётган Олимпиаданинг ёпилиш маросимида Италия бош вазири Силвио Берлускони ва бошқа давлат раҳбарларининг қатнашмоқда.\nИроқ ҳукумати автомашиналарнинг Бағдодга рухсатсиз кириш ва чиқиши учун жорий этилган таъқиқ муддатини душанба кунигача узайтирди.\nБундан мақсад, мазхабий тўқнашувлар олдини олишдир. Ироқ Ички ишлар вазирлиги Бағдод атрофидаги учта вилоятда жорий этилган кундузги комендантлик соати бекор қилинганини билдирди.\nАйни пайтда, Ироқда зўравонликлар давом этмоқда. Шанбага ўтар кечаси отишмалар рўй берган пойтахтнинг жанубий қисмида 14 нафар полиция ходими жасадлари топилди.\nИроқнинг бошқа жойларида портлашлар содир этилди. Карбало шаҳридаги портлаш оқибатида бир неча одам нобуд бўлди, ўнлаб одам яраланди. Воқеа гувоҳларидан бири Ройтер ахборот агентлиги мухбирига портлаш ҳақида бундай деди:\n“Полиция ходими йўл четига тўхтатиб қўйилган машина багажини очмоқчи бўлганида, портлаш рўй берди. Ўшанда соат эрталабки саккизлар эди”.\nРоссия Атом энергияси агентлиги раҳбари Сергей Кириенко шанба куни Теҳронда Эрон расмийлари билан музокара ўтказди.\nСўзлашувдан кейин у Эроннинг ядровий дастури хусусида юзага келган бўҳронни хал этиш мумкин, деган фикр билдирди. Москва расмийлари Эроннинг атом станцияси учун уранни Россия ҳудудида бойитишни таклиф қилган. Шунингдек, Сергей Кириенко Эроннинг Бушеҳр шаҳридаги атом станцияси қурилишини Россия имкон қадар тез тугатиш истагида эканини билдирди.\nХитой ҳукумати яна икки одам парранда гриппининг одам ҳаёти учун ўта хавфли H5N1 вируси билан касалланганини билдирди.\nБу билан ўтган йил октябр ойидан бери Хитойда шу касалликка чалинганлар сони 14тага етда. Парранда гриппига чалинган одамлар қандай фаолият билан шуғуллангани маълум эмас.\nфеврал 25, 2006\nАҚШнинг Яқин Шарқдаги вакили Дэвид Велх Рамаллоҳ шаҳрида Фаластин расмийлари билан учрашди.\nБу ўтган ой Фаластинда ўтказилган парламент сайловида “Ҳамас” гуруҳи ғалабага эришганидан бери Фаластин ва АҚШ расмийлари ўртасидаги биринчи юқори даражали учрашувдир.\nФаластин музокарачиси Саэб Эрекатга кўра, Велх унга АҚШ фаластинликларга ёрдам кўрсатишни давом эттиришини аммо бу ёрдан бошқа томондан кўрсатилишини айтган:\n“АҚШ анча вақтдан бери Фаластин халқини қўллаб-қувватлаб келяпти. Бу ёрдам АҚШнинг хорижий давлатларга кўрсатадиган жамғармаси орқали берилади. Бир неча кун олдин Давлат котиби Кондолиза Райс АҚШ Конгрессига фаластин халқига гуманитар ёрдам кўрсатилиши давом этишига ишора қилди”.\nШанба куни Фаластин президенти Маҳмуд Аббос халқаро ҳамжамиятни “Ҳамас”га мухлат беришга чақирди. Айни пайтда, Аббос агар “Ҳамас” қаттиққўллик сиёсатини юмшатмаса, истеъфога чиқиши мумкинлигини айтди.\nАфғонистондаги суд коммунистлар даврида разведка хизмати бошлиғи бўлган Асадулла Сарварийни олий жазога ҳукм қилди.\nСуд қарорини Бош ҳакам Абдул Босит Бахтиёр ўқиб эшиттирди:\n“Сиз, Асадулла Сарварий, ҳукуматга хизмат қилган пайтингизда юзлаб бегуноҳ мусулмон ва мужоҳидларнинг ўлдирилишида айбдор, деб топилдингиз. Конституциямизнинг 136-бандига мувофиқ, мазкур суд сизни ўлим жазосига ҳукм қилди”.\nАсадулла Сарварий Афғонистоннинг биринчи коммунист президенти Нур Муҳаммад Таракий даврида, яъни, 1978 йилда мамлакат разведка хизматини бошқарган. Асадулла Сарварий суд ҳукми юзасидан юқори органларга шикоят аризаси ёзишини билдирди.\nАфғонистон Покистонга Толибон ҳаракати бошлиғи Мулла Муҳаммад Умар ва унинг яқинлари Покистон ҳудудида яшириниб юргани тўғрисидаги разведка маълумотларни тақдим этди.\nАфғонистон расмийларига асосланиб Ассошиэйтед пресс ахборот агентлигининг билдиришича, Афғонистон президенти Ҳамид Карзай яқинда Исломободга сафари чоғида шу ҳақдаги разведка маълумотларини Покистон расмийларига топширган.\nПокистон Ички ишлар вазири Офтоб Хон Шерпао жорий ҳафта бошида шу маълумотни тасдиқлаб, агар толиблар Покистон ҳудудида бўлса, улар қўлга олинишини айтган.\nПайшанба куни Москвадаги Бауман бозори томи босиб қолгани оқибатида нобуд бўлганлар сони 65га етди.\nҚурбонларнинг аксарияти Озарбайжон, Грузия ва бошқа собиқ совет республикаларидан келган савдогарлар бўлган. “ДПА” ахборот агентлиги хабарига кўра, Москва ҳокими Юрий Лужков фалокатда жарохатланган ва қурбон бўлганлар, жумладан хориж фуқаролари оила аъзоларига ҳам дарҳол 100 минг рублдан товон пули тўлаш ҳақида буйруқ берган.\nЕвропа кенгашининг инсон ҳуқуқлари бўйича мутасаддиси Алваро Жил-Роблес Чеченистонга икки кунлик ташрифини бошлади.\nСафари давомида у Чернокозов қамоқхонасини ҳам бориб кўради. Жил-Роблес сўнгги бор беш йил олдин Чернокозов қамоқхонасидаги вазият билан яқиндан танишганидан кейин уни дарҳол ёпишга чақирган эди. Мазкур қамоқхонада маҳбусларга нисбатан қийноқлар қўлланилгани 2000 йилда халқаро миқёсда жанжалга сабаб бўлган эди.\nБангладеш пойтахти Даккадаги кийимбош тикадиган олти қаватли фабрика биноси қулаб тушди.\nОқибатда камида 15 одам нобуд бўлди. “Phoеnix textile” биноси қулаган пайтда цехларда тахминан 150 нафар тикувчи ишлаётган бўлган. Кўпчилик бино деворлари остида қолгани тахмин қилинмоқда. Бино қулаши сабаблари ҳозирча маълум эмас.\nРоссия Ташқи ишлар вазирлиги Хаагадаги уруш жиноятлари бўйича БМТ трибунали Югославия собиқ президенти Слободан Милошевичнинг даволаниш учун Москвага боришига рухсат бермаганига афсусланиш билдирди.\nТиббий муолажалар тугаши билан Милошевич яна Хаагага қайтарилиши тўғрисида Россия ҳукумати берган кафолатга трибунал эътибор бермаган кўринади, дейилади вазирлик баёнотида.\n90-йилларда Босния, Косово ва Хорватияда содир этилган кўплаб жиноятлар бўйича 66та айблов қўйилаётган Милошевич юрак хасталиги ва қон босим касалликларидан азият чекяпти.\nИроқ ҳукумати мазхабий тўқнашувлар олдини олиш учун янги хавфсизлик чораларини кўрмоқда.\nБош вазир Иброҳим Жаафари автомобилларнинг Бағдод шаҳрига рухсатсиз кириш ва чиқиш таъқиқлангани ҳамда Бағдодда кундузги комендантлик соати жорий қилинганини билдирди.\n22 феврал куни Самарра шаҳридаги шиаларнинг муқаддас зиёратгоҳларидан бирига бомба ҳужуми уюштирилганига қарамай, ироқлик шиалар раҳбари Абдул Азиз ал-Ҳаким сунни ва шаи мусулмонларни бирлашишга чақирди. Ўша ҳужумдан кейин юз берган мазҳабий тўқнашувларда Ироқ бўйича 130га яқин одам нобуд бўлди.\nСаудия Арабистони хавфсизлик кучлари мамлакат шарқидаги нефт захираларига ҳужум уюштирилишининг олдини олди.\nСаудиядаги Ғарб ахборот агентликлари мухбирларига кўра, худкуш ҳужумчилар камида иккита автомашинада Абқаиқ нефт заҳирасини штурм қилишга уринган. Объект яқинида портлаш ва ўқ овозлари эшитилган.\nВоқеадан кейин дунё бозорида бир баррел нефт нархи икки долларга кўтарилди. Саудия Нефт вазири Али Ал-Нуайми бу воқеа Саудияда нефт қазиб чиқаришга таъсир этмаганини билдирди.\nАфғонистоннинг “Ариана” телевизион тармоғи сунъий йўлдош орқали АҚШга ўз кўрсатувларини узата бошлади.\n“Ариана” эълон қилган баёнотга кўра, бундан мақсад Америкада истиқомат қиладиган афғонистонликларни она ватанларида бўлаётган сўнгги воқеалар билан таништирш, уларга кўнгилочар ва маданий дастурларни тақдим этишдан иборат.


Эронга нисбатан қурол эмбаргоси амал қилиши тўхтади: паёмлар ва оқибатлар - Parstoday\nоктябр 18, 2020 16:02 Asia/Tashkent\nЭронга қурол импорти ва экспортига нисбатан киритилган эмбарго муддати Баржом ядровий келишуви амалга оширилганидан 5 йил ўтиб, бугун 18 октябр якшанба кунида ўз ниҳоясига етди.\nЭроннинг қурол чекловлари тугаши билан, бундан бўён келиб чиқиши Эронга қурол-яроқ тажҳизотларини экспорт қилиш ва импорт қилиш бўйича чеклов бекор қилинди ва 2231 сонли резолюция рўйхатига киритилган 23 юридик шахснинг сафар қилиш чекловлари ҳамт бекор қилинди.\nЭрон Ислом Жумҳурияти ташқи ишлар вазирлиги\nЭрон Ислом Жумҳурияти ташқи ишлар вазирлиги Эронга қарши жорий этилган қурол-яроқ эмбаргоси охирга етгани ҳақида баёния нашр этиб,“Бугун халқаро ҳамжамият учун аҳамиятли кундир. У АҚШ-нинг уринишларига қарамай, БМТнинг 2231-сонли резолюциясини ва Баржом ядровий муштарак фаолиятлар дастурини ҳимоялай олди”.\nАмерика охирги бир неча ой давомида дастлаб бир резолюция лойиҳасини тақдим этиб, БМТ -нинг Хавфсизлик Кенгашида Эроннинг узоқ муддатли қурол-яроқлар санкциясини тасдиқлаб олишга ҳаракат қилди, аммо бунга эришолмади. Хафсизлик Кенгашининг 15 аъзосидан фақат битта мамлакат Американинг талабига мувофиқат қилди ва бошқа аъзолар эса унга мухолифат ёки бетарафлик эълон қилишди. Америка ўзининг бошқа сайъ-ҳаракатида, Моша механизми (санкцияларни автоматик тарзда қайтариш) механизмини фаоллаштиришга ҳаракат қилди, аммо бунга ҳам эришолмади. Чунки Трамп 2018 йилда Баржом ядровий келишувидан биртомонлама равишда чиққан эди ва ушбу ҳуқуқий салоиятга эга эмасди. Энди, Эронга нисбатан қурол эмбаргоси охирга етгани эса АҚШ-га яна катта зарба берилди. Вашингтон Эронга қарши сиёсий босимларни кучайтиришни мақсад қилган бир шароитда, Эронга нисбатан қурол эмбаргосининг охирга етиши АҚШ-нинг жаҳондаги обрў-эътиборига катта зарба берди.\nБу масаланинг аҳамиятини икки зовиядан қараш мумкин:\nДастлаб, Хавфсизлик Кенгашининг резолюциялари ва қарорлари доирасида ўз мажбуриятларига қараб амал қилиш зарурати ва масаланинг сиёсий жиҳатига эътибор қаратишдан иборат. Бу нуқтаи назардан қараганда бу масала Американинг бир томонлама сиёсатининг тескари қисмида турган аниқ паёмни ўз ичига олади.\nЭрон Ислом Жумҳуриятининг Халқаро ташкилотлардаги доимий намояндаси ва элчиси Козим Ғарибободий\nВенада жойлашган Эрон Ислом Жумҳуриятининг Халқаро ташкилотлардаги доимий намояндаси ва элчиси Козим Ғарибободий якшанба куни Лондондаги Ирна ахборот агентлиги билан телефон орқали қилган ўз сўҳбатида, қурол-яроқ эмбаргоси охирга етганининг ҳуқуқий жиҳатининг аҳамияти ҳақида шундай деди: "Бу мавзў жуда муҳим, чунки чекловларнинг энг муҳим тури, яъни БМТ Хавфсизлик Кенгашининг санкциялари ва чекловлари турли масалаларда бекор қилинди ва ҳукуматлар энди санкцияларга ёки қурол-яроқ битимлардаги чекловларга таянмайдилар"\nАммо бу масалани кўриб чиқишнинг яна бир жиҳати; бунинг тасири ва қунуний оқибатлари Эроннинг қурол-яроқ эмбаргосининг тугашидир. Бу борада диққатга сазовор жиҳат шундаки, Эроннинг ҳарбий доктринасида қурол-яроқларни сотиб олиш мавқеидир.\nЭрон ҳатто санкциялардан олдинги йилларда ҳам қурол-яроқ сотиб олиш учун катта бюджет ажратгани йўқ, чунки Эроннинг асосий мақсади мудофаа қудрати ва мудофаа эҳтиёжларини таминлашда ўзини ўзи таъминлаш имкониятларини мустаҳкамлашдан иборат. Эрон Ислом Жумҳурияти бунга асосланиб, маҳаллий имкониятлар ва қобилиятларга таяниб, ўзининг мудофаа эҳтиёжларини таъминлаган. Эрон охирги йилларда ҳарбий тажҳизотларни ишлаб чифариш саноатида катта мувафаққиятларга эришди ва ҳатто экспорт қилувчи бир мамлакат сифатида ушбу ҳавзада фаолият олиб боришга муваффақ бўлди. Бу доктрина мудофаа қудратини сақлаб қолиш ва уни муҳофизат этишда Эрон Ислом Жумҳуриятининг асосий сайъ-ҳаракати бўлган ва бўлиб қолади. Албатта Эрон ҳеч қачон митнтақани нотинчликларга юзмаюз этиш учун қурол-аслаҳани тўплаш ва ноанъанавий қурол-яроқлар пайида эмасди.\nЭрон ташқи ишлар вазири Муҳаммаджавод Зариф ўзининг Твиттер саҳифасида "бу чекловларнинг охирга етиши кўп томонлама муносабатларнинг ормонлари ҳамда минтақа тинчлиги ва хавфсизлиги учун ғалаба ҳисобланади.",-деб ёзди.


Ўзбекистон Республикаси Инновацион ривожланиш вазири Венгрия Ташқи иқтисодий алоқалар ва Ташқи ишлар вазири билан учрашди\nТОШКЕНТ, 19 февраль. /«Дунё» АА/. Инновацион ривожланиш вазири Иброҳим Абдураҳмонов Венгрия ташқи иқтисодий алоқалар ва ташқи ишлар вазири Петер Сийярто билан учрашди, деб хабар бермоқда «Дунё» мухбири вазирлик манбасига таяниб.\nТомонлар икки давлат ўртасида илм-фан ва инновациялар соҳасида ҳамкорлик масалаларини муҳокама қилди. Хусусан, Венгрия илмий тадқиқот муассасаларида олимлар ва тадқиқотчиларнинг малакасини ошириш, қўшма илмий лойҳиларни амалга ошириш, биргаликда технопарклар ташкил этиш бўйича музокаралар олиб борилди.\nП.Сийярто ўрта ва олий таълим тизими иқтисодиётнинг реал сектори талабларига кўра мутахассисларни тайёрлаши зарурлиги ва шу орқали меҳнат бозорини такомиллаштириш мумкинлиги борасидаги Венгрия тажрибаси ҳақида таъкидлаб ўтди.\nИ.Абдураҳмонов стартап экотизимини ривожлантириш, венчур жамғармаларини такомиллаштиришга ҳисса қўша оладиган кадрларнинг юртимизда камлиги ва бу бўйича ҳамкорликда қатор ишлар қилишимиз мумкинлигини таъкидлади.\nЎзбекистон қишлоқ хўжалиги маҳсулотлари ...\nЎзбекистон Республикаси Қишлоқ хўжалиги, Инвестициялар ва ташқи савдо вазирликлари, шунинг...\nЭлчихонанинг "Олтин китоби" да 71 нафар ...\nЎтган дам олиш кунлари Ўзбекистоннинг Кореядаги элчихонаси вакиллари Тегу ва Кочхан шаҳарл...